
VEDLEGG I

PREPARATOMTALE

1.	LEGEMIDLETS NAVN

Perjeta 420 mg konsentrat til infusjonsvæske, oppløsning


2.	KVALITATIV OG KVANTITATIV SAMMENSETNING

Ett hetteglass med 14 ml konsentrat inneholder 420 mg pertuzumab i en konsentrasjon på 30 mg/ml. 
Etter fortynning, inneholder én ml av oppløsningen ca. 3,02 mg pertuzumab for startdosen og ca. 1,59 mg pertuzumab for vedlikeholdsdosen (se pkt. 6.6).

Pertuzumab er et humanisert IgG1 monoklonalt antistoff produsert av mammalske celler (ovarieceller fra kinesisk hamster) ved rekombinant DNA-teknologi.

Hjelpestoff med kjent effekt
Hvert hetteglass med 14 ml inneholder 2,8 mg polysorbat 20.

For fullstendig liste over hjelpestoffer, se pkt. 6.1.


3.	LEGEMIDDELFORM

Konsentrat til infusjonsvæske, oppløsning.
Klar til svakt opaliserende, fargeløs til svakt gul væske.


4.	KLINISKE OPPLYSNINGER

4.1	Indikasjoner

Tidlig brystkreft
Perjeta er indisert til bruk i kombinasjon med trastuzumab og kjemoterapi ved
	neoadjuvant behandling av voksne pasienter med HER2-positiv, lokalavansert, inflammatorisk eller tidlig stadium brystkreft med høy risiko for tilbakefall (se pkt. 5.1)
	adjuvant behandling av voksne pasienter med HER2-positiv tidlig brystkreft med høy risiko for tilbakefall (se pkt. 5.1)

Metastatisk brystkreft
Perjeta er indisert til bruk i kombinasjon med trastuzumab og docetaksel hos voksne pasienter med HER2-positiv metastatisk eller lokalt tilbakevendende inoperabel brystkreft, som tidligere ikke har fått HER2-rettet behandling eller kjemoterapi for metastatisk sykdom.

4.2	Dosering og administrasjonsmåte

Perjeta bør bare igangsettes av lege med erfaring fra behandling med legemidler mot kreft. Perjeta bør administreres av helsepersonell som er forberedt på å håndtere anafylaksi og gjenopplivingsutstyr bør være tilgjengelig.

Dosering

Pasienter behandlet med Perjeta må ha HER2-positiv tumorstatus, definert som en skår på 3+ ved immunhistokjemi (IHC) og/eller en ratio på ≥ 2,0 ved in situ hybridisering (ISH), fastslått med en validert test. For å sikre nøyaktige og reproduserbare resultater, må testingen utføres ved et spesialisert laboratorium, som kan sikre validering av testprosedyrene. For fullstendig prosedyre for utførelse av analyse og fortolkning, se pakningsvedlegg for validerte HER2-tester.

Anbefalt startdose med pertuzumab er 840 mg administrert som en 60 minutters intravenøs infusjon, deretter etterfulgt hver tredje uke av en vedlikeholdsdose på 420 mg administrert over en periode på 30 til 60 minutter. En observasjonsperiode på 30‑60 minutter anbefales etter avslutning av hver infusjon. Observasjonsperioden bør fullføres før eventuell påfølgende infusjon med trastuzumab eller kjemoterapi (se pkt. 4.4).

Perjeta og trastuzumab bør administreres sekvensielt og skal ikke blandes i samme infusjonspose. Perjeta og trastuzumab kan gis i hvilken som helst rekkefølge. Ved administrering av trastuzumab sammen med Perjeta, er det anbefalt å følge en 3‑ukersplan med enten:

	intravenøs infusjon med en startdose av trastuzumab på 8 mg/kg kroppsvekt, deretter etterfulgt hver tredje uke av en vedlikeholdsdose på 6 mg/kg kroppsvekt
eller
	en fast subkutan dose med trastuzumab injeksjon (600 mg) hver tredje uke uavhengig av pasientens kroppsvekt.

Hos pasienter som får et taksan bør Perjeta og trastuzumab administreres før taksanet.

Ved administrering av docetaksel sammen med Perjeta, kan startdosen med docetaksel være 75 mg/m2, for deretter å trappes opp til 100 mg/m2, avhengig av det valgte doseringsregimet og toleransen av startdosen. Alternativt kan docetaksel gis som 100 mg/m2 hver tredje uke fra starten, igjen avhengig av det valgte doseringsregimet. Dersom et karboplatin-basert regime benyttes, er anbefalt dose med docetaksel 75 mg/m2 (uten doseøkning). Ved administrering av paklitaksel sammen med Perjeta i adjuvant setting, er anbefalt dose med paklitaksel 80 mg/m2 én gang hver uke i 12 ukentlige sykluser.

Hos pasienter som følger et antracyklin-basert behandlingsregime bør Perjeta og trastuzumab administreres etter at hele behandlingsregimet med antracyklin er fullført (se pkt. 4.4).

Metastatisk brystkreft
Perjeta bør administreres i kombinasjon med trastuzumab og docetaksel. Behandling med Perjeta og trastuzumab kan fortsette til sykdomsprogresjon eller uhåndterbar toksisitet selv om behandling med docetaksel er avsluttet.

Tidlig brystkreft
I neoadjuvant setting bør Perjeta administreres i 3 til 6 sykluser i kombinasjon med trastuzumab og kjemoterapi, som del av et komplett behandlingsregime for brystkreft i tidlig stadium (se pkt. 5.1).

I adjuvant setting bør Perjeta administreres i kombinasjon med trastuzumab i totalt ett år (opptil 18 sykluser eller inntil det som oppstår først av sykdomstilbakefall eller uhåndterbar toksisitet) som del av et komplett behandlingsregime for tidlig brystkreft, uavhengig av tidspunkt for operasjon. Behandling bør omfatte standard antracyklin- og/eller taksan-basert kjemoterapi. Perjeta og trastuzumab bør startes på dag 1 av den første syklusen som inneholder taksan, og bør fortsette selv om kjemoterapi avsluttes.

Forsinket eller uteglemt dose
For anbefalinger vedrørende forsinkede eller uteglemte doser, se tabell 1 nedenfor.

Tabell 1	Anbefalinger ved forsinkede eller uteglemte doser

	Tid mellom to sekvensielle infusjoner
	Perjeta 
	trastuzumab

	
	
	Intravenøs
	Subkutan

	< 6 uker
	Dosen med 420 mg pertuzumab administreres så snart som mulig. Ikke vent til den neste planlagte dosen. Gå deretter tilbake til den opprinnelige tidsplanen.
	Dosen med 6 mg/kg trastuzumab intravenøst administreres så snart som mulig. Ikke vent til den neste planlagte dosen. Gå deretter tilbake til den opprinnelige tidsplanen.

	Den faste dosen med 600 mg trastuzumab subkutant bør administreres så snart som mulig. Ikke vent til den neste planlagte dosen.


	≥ 6 uker
	Startdosen med 840 mg pertuzumab bør administreres igjen som en 60‑minutters infusjon, etterfulgt av en vedlikeholdsdose på 420 mg administrert intravenøst hver tredje uke.
	Startdosen med 8 mg/kg trastuzumab intravenøst bør administreres igjen over omtrent 90 minutter, etterfulgt av en vedlikeholdsdose på 6 mg/kg administrert intravenøst hver tredje uke.
	



Dosemodifikasjon
Dosereduksjon er ikke anbefalt for Perjeta eller trastuzumab. For detaljer vedrørende trastuzumab, se preparatomtale (SmPC).

Pasienter kan fortsette behandling i perioder med reversibel, kjemoterapi-indusert myelosuppresjon, men de bør kontrolleres nøye for nøytropene komplikasjoner i denne tiden. For dosemodifikasjoner av docetaksel og annen kjemoterapi, se relevant SmPC.

Hvis behandling med trastuzumab seponeres, bør behandling med Perjeta seponeres.

Venstre ventrikkel dysfunksjon 
Perjeta og trastuzumab bør holdes tilbake i minst 3 uker ved tegn og symptomer som tyder på kongestiv hjertesvikt. Perjeta bør seponeres hvis symptomatisk hjertesvikt er bekreftet (se pkt. 4.4 for flere detaljer).

Pasienter med metastatisk brystkreft

Pasienter bør ha en venstre ventrikkel ejeksjonsfraksjon (LVEF) på ≥ 50 % før behandling. Perjeta og trastuzumab bør holdes tilbake i minst 3 uker ved:

	et fall i LVEF til mindre enn 40 %

	LVEF på 40‑45 % forbundet med et fall på ≥ 10 %-poeng under verdien før behandling.

Perjeta og trastuzumab kan gjenopptas hvis LVEF er gjenopprettet til > 45 % eller til 40‑45 % forbundet med en forskjell på < 10 %-poeng under verdiene før behandling.

Pasienter med tidlig brystkreft

Pasienter bør ha en LVEF på ≥ 55 % før behandling (≥ 50 % etter fullføring av antracyklin-komponenten av kjemoterapi, dersom dette gis). Perjeta og trastuzumab bør holdes tilbake i minst 3 uker ved:

	en reduksjon i LVEF til lavere enn 50 % assosiert med et fall på ≥ 10 %-poeng under verdiene før behandling

Perjeta og trastuzumab kan gjenopptas hvis LVEF er gjenopprettet til ≥ 50 % eller til en differanse på < 10 % poeng under verdiene før behandling.

Eldre pasienter
Det ble ikke observert noen generelle forskjeller i effekt av Perjeta hos pasienter ≥ 65 år og < 65 år. Ingen dosejustering er nødvendig for eldre ≥ 65 år. Begrensede data er tilgjengelig for pasienter > 75 år. Se pkt. 4.8 for evaluering av sikkerhet av Perjeta hos eldre pasienter.

Nedsatt nyrefunksjon
Det er ikke behov for dosejustering av pertuzumab hos pasienter med lett eller moderat nedsatt nyrefunksjon. Ingen doseanbefalinger kan gis til pasienter med alvorlig nedsatt nyrefunksjon, fordi begrensede farmakokinetiske data er tilgjengelig (se pkt. 5.2).

Nedsatt leverfunksjon
Sikkerhet og effekt av Perjeta er ikke undersøkt hos pasienter med nedsatt leverfunksjon. Ingen spesielle doseringsanbefalinger kan gis.

Pediatrisk populasjon
Sikkerhet og effekt av Perjeta hos barn og ungdom under 18 år har ikke blitt fastslått. Det er ikke relevant å bruke Perjeta i den pediatriske populasjonen ved indikasjonen brystkreft.

Administrasjonsmåte

Perjeta administreres som en intravenøs infusjon. Det skal ikke administreres som intravenøs støtdose eller bolus. For instruksjoner om fortynning av Perjeta før administrering, se pkt. 6.2 og 6.6.

For startdosen er det anbefalt en infusjonsperiode på 60 minutter. Dersom startdosen tolereres godt, kan de etterfølgende infusjonene administreres over en periode på 30 minutter til 60 minutter (se pkt. 4.4).

Infusjonsrelaterte reaksjoner (IRR)
Infusjonshastigheten kan reduseres eller infusjonen avbrytes hvis pasienten utvikler infusjonsrelaterte reaksjoner (se pkt. 4.8). Infusjonen kan gjenopptas når symptomene opphører. Behandling med oksygen, beta-agonister, antihistaminer, hurtig i.v. væsketilførsel og antipyretika kan også bidra til å dempe symptomer. 

Hypersensitivitetsreaksjoner/anafylaksi
Infusjonen bør avsluttes umiddelbart og permanent hvis pasienten opplever en NCI-CTCAE grad 4 reaksjon (anafylaksi), bronkospasme eller akutt lungesviktsyndrom (ARDS) (se pkt. 4.4). 

4.3	Kontraindikasjoner

Overfølsomhet overfor virkestoffet eller overfor noen av hjelpestoffene listet opp i pkt. 6.1. 

4.4	Advarsler og forsiktighetsregler

Sporbarhet
For å forbedre sporbarheten til biologiske legemidler skal navn og batchnummer til det administrerte legemidlet protokollføres. 

Venstre ventrikkel dysfunksjon (inkludert kongestiv hjertesvikt)
Reduksjon i LVEF er rapportert med legemidler som blokkerer HER2-aktivitet, inkludert Perjeta. Forekomsten av symptomatisk venstre ventrikkel systolisk dysfunksjon (LVD [kongestiv hjertesvikt]) var høyere hos pasienter som ble behandlet med Perjeta i kombinasjon med trastuzumab og kjemoterapi, sammenlignet med trastuzumab og kjemoterapi. Pasienter som tidligere har fått antracykliner eller strålebehandling mot brystregionen kan ha en høyere risiko for fall i LVEF. De fleste tilfellene av symptomatisk hjertesvikt rapportert i adjuvant setting var hos pasienter som fikk antracyklin-basert kjemoterapi (se pkt. 4.8).

Bruk av Perjeta er ikke undersøkt hos pasienter med; en LVEF verdi < 50 % før oppstart av behandlingen; tidligere hjertesvikt (CHF) i sykehistorien; fall i LVEF til < 50 % ved tidligere adjuvantbehandling med trastuzumab; eller tilstander som kan svekke venstre ventrikkel funksjon, slik som dårlig kontrollert hypertensjon, nylig hjerteinfarkt, alvorlig hjertearytmi som krever behandling eller  tidligere kumulativ eksponering for antracykliner til > 360 mg/m2 doksorubicin eller ekvivalente doser av andre antracykliner.

Kartlegg LVEF før oppstart med Perjeta og regelmessig under behandlingen med Perjeta (f.eks. én gang under neoadjuvant behandling og hver 12. uke ved adjuvant eller metastatisk setting) for å sikre at LVEF er innenfor normale verdier. Seponering av Perjeta og trastuzumab bør sterkt vurderes dersom LVEF har sunket som angitt under pkt. 4.2 og ikke er forbedret, eller dersom LVEF er ytterligere redusert ved neste vurdering, hvis ikke nytteverdien for den enkelte pasient er vurdert til å veie opp for risikoen.

Hjerterisiko skal vurderes nøye og balanseres mot det medisinske behovet til den enkelte pasient før bruk av Perjeta med et antracyklin. Basert på de farmakologiske virkningene av HER2-rettede legemidler og antracykliner kan det forventes at risikoen for hjertetoksisitet er høyere ved samtidig bruk av Perjeta og antracykliner enn ved sekvensiell bruk.

Sekvensiell bruk av Perjeta (i kombinasjon med trastuzumab og et taksan) er undersøkt etter epirubicin- eller doksorubicin-komponenten i mange antracyklin-baserte behandlingsregimer i APHINITY- og BERENICE-studiene. Begrensede sikkerhetsdata er imidlertid tilgjengelig vedrørende samtidig bruk av Perjeta og et antracyklin. I TRYPHAENA-studien ble Perjeta gitt samtidig med epirubicin, som del av FEC (5-fluorouracil, epirubicin, cyklofosfamid)-regimet (se pkt. 4.8 og 5.1). Kun kjemoterapi-naive pasienter ble behandlet og de fikk lave kumulative doser med epirubicin (opptil 300 mg/m2). I denne studien var hjertesikkerhet lik den som ble observert hos pasienter som fikk samme behandlingsregime, men med Perjeta administrert sekvensielt (etter FEC-kjemoterapi).

Infusjonsrelaterte reaksjoner (IRR) 
Perjeta har blitt forbundet med infusjonsrelaterte reaksjoner, inkludert hendelser med fatalt utfall (se pkt. 4.8). Det anbefales at pasienten observeres nøye under og i 60 minutter etter den første infusjonen og under og i 30-60 minutter etter senere infusjoner med Perjeta. Dersom en signifikant infusjonsrelatert reaksjon oppstår, skal infusjonshastigheten reduseres eller infusjonen opphøre og egnet medisinsk behandling skal gis. Pasienten skal vurderes og nøye overvåkes inntil alle observerte tegn og symptomer opphører. For pasienter med alvorlige infusjonsrelaterte reaksjoner bør permanent seponering vurderes. Den kliniske vurderingen bør baseres på alvorlighetsgraden av tidligere reaksjon og responsen på behandling gitt mot bivirkningen (se pkt. 4.2).

Hypersensitivitetsreaksjoner/anafylaksi
Pasienter bør overvåkes nøye for overfølsomhetsreaksjoner. Alvorlig overfølsomhet, inklusiv anafylaksi og hendelser med fatalt utfall, har blitt observert med Perjeta (se pkt. 4.8).  Legemidler til behandling av slike reaksjoner og medisinsk nødutstyr bør være tilgjengelig for øyeblikkelig bruk. Perjeta må seponeres permanent ved overfølsomhetsreaksjoner av NCI-CTCAE grad 4 (anafylaksi), bronkospasme eller akutt lungesviktsyndrom (se pkt. 4.2).

Febril nøytropeni
Pasienter behandlet med Perjeta, trastuzumab og docetaksel har en økt risiko for febril nøytropeni, sammenlignet med pasienter behandlet med placebo, trastuzumab og docetaksel, spesielt under de første 3 behandlingssyklusene (se pkt. 4.8). ). I CLEOPATRA-studien med pasienter som hadde metastatiske brystkreft var nadir nøytrofiltall omtrent det samme for pasienter behandlet med Perjeta og pasienter behandlet med placebo. Den høyere forekomsten av febril nøytropeni hos pasienter behandlet med Perjeta ble forbundet med en høyere forekomst av mukositt og diaré hos disse pasientene. Symptomatisk behandling av mukositt og diaré bør vurderes. Ingen tilfeller av febril nøytropeni ble rapportert etter seponering av docetaksel.

Diaré
Perjeta kan forårsake alvorlig diaré. Diaré forekommer hyppigst ved samtidig administrering av taksanbehandling. Eldre pasienter (≥ 65 år) har større risiko for diaré sammenlignet med yngre pasienter (< 65 år). Diaré behandles i henhold til standard praksis og retningslinjer. Tidlig intervensjon med loperamid, væske og elektrolytterstatning bør vurderes, særlig hos eldre pasienter og ved alvorlig eller langvarig diaré. Dersom pasientens tilstand ikke bedres, bør det vurderes å avbryte behandling med pertuzumab. Når diaréen er under kontroll kan behandling med pertuzumab gjenopptas.

Hjelpestoffer med kjent effekt

Perjeta inneholder mindre enn 1 mmol natrium (23 mg) per dose, og er så godt som «natriumfritt».

Perjeta inneholder polysorbat 20. Hvert hetteglass med 14 ml inneholder 2,8 mg polysorbat 20. Polysorbater kan forårsake allergiske reaksjoner.

4.5	Interaksjon med andre legemidler og andre former for interaksjon

Ingen farmakokinetiske interaksjoner ble observert mellom pertuzumab og trastuzumab, eller mellom pertuzumab og docetaksel i en undergruppestudie med 37 pasienter i den randomiserte pivotale CLEOPATRA-studien med metastatiske brystkreftpasienter. I den farmakokinetiske populasjonsanalysen var det dessuten ingen holdepunkter for legemiddelinteraksjoner mellom pertuzumab og trastuzumab, eller mellom pertuzumab og docetaksel. Dette ble bekreftet av farmakokinetiske data fra NEOSPHERE- og APHINITY-studiene.

Fem studier undersøkte effekten av pertuzumab med hensyn på farmakokinetikken til samtidig administrerte cytotoksiske legemidler: docetaksel, paklitaksel, gemcitabin, kapecitabin, karboplatin og erlotinib. Det var ingen holdepunkter for farmakokinetiske interaksjoner mellom pertuzumab og noen av disse legemidlene. Farmakokinetikken til pertuzumab i disse studiene var sammenlignbar med det som er observert i studier for de enkelte legemidlene.

4.6	Fertilitet, graviditet og amming

Prevensjon
Kvinner som kan bli gravide må bruke sikker prevensjon under behandling med Perjeta  og i 6 måneder etter den siste dosen med pertuzumab. 

Graviditet
Det er begrenset mengde data på bruk av pertuzumab hos gravide kvinner. Dyrestudier har vist reproduksjonstoksisitet (se pkt. 5.3). 
Perjeta er ikke anbefalt under graviditet og hos fertile kvinner som ikke bruker prevensjon.

Amming
Da humant IgG utskilles i morsmelk hos mennesker og potensialet for absorpsjon og skade på spedbarnet er ukjent, må en beslutning tas om ammingen skal opphøre eller om behandlingen skal avsluttes, basert på en avveining mellom fordelene ved amming for barnet og fordelene ved Perjeta-behandling for moren (se pkt. 5.2).

Fertilitet
Det er ikke utført spesifikke dyrestudier for å undersøke om pertuzumab har noen effekt på fertiliteten. I toksisitetsstudier med gjentatt dosering hos cynomolgus-aper kunne ingen sikre konklusjoner trekkes vedrørende innvirkning på mannlige reproduksjonsorganer. Ingen bivirkninger ble observert hos seksuelt modne hunndyr av cynomolgus-aper som var eksponert for pertuzumab (se pkt. 5.3).

4.7	Påvirkning av evnen til å kjøre bil og bruke maskiner

Basert på rapporterte bivirkninger, har Perjeta liten påvirkning på evnen til å kjøre bil eller bruke maskiner. Svimmelhet kan forekomme under behandling med Perjeta (se pkt. 4.8). Pasienter som opplever infusjonsrelaterte reaksjoner bør frarådes å kjøre bil eller bruke maskiner inntil symptomene er borte.

4.8	Bivirkninger

Sammendrag av sikkerhetsprofilen

Sikkerheten av Perjeta har blitt undersøkt hos mer enn 6000 pasienter i fase I-, II- og III-studier hos pasienter med ulike kreftsykdommer der Perjeta i hovedsak ble brukt i kombinasjon med andre antineoplastiske midler. Studiene omfatter de pivotale studiene CLEOPATRA (n=808), NEOSPHERE (n=417), TRYPHAENA (n=225) og APHINITY (n=4 804) [sammenslått i tabell 2]. Sikkerheten av Perjeta var generelt konsistent på tvers av studiene, selv om forekomsten og de mest vanlige bivirkningene varierte avhengig av om Perjeta ble administrert som monoterapi eller med andre antineoplastiske legemidler.

Bivirkningstabell

Tabell 2 oppsummerer bivirkningene fra gruppene behandlet med Perjeta i følgende pivotale kliniske studier:
	CLEOPATRA, der Perjeta ble gitt i kombinasjon med docetaksel og trastuzumab til pasienter med metastatisk brystkreft (n=453)
	NEOSPHERE (n=309) og TRYPHAENA (n=218), hvor pasienter med lokalavansert, inflammatorisk eller tidlig brystkreft fikk neoadjuvant Perjeta i kombinasjon med trastuzumab og kjemoterapi
	APHINITY, hvor adjuvant Perjeta ble gitt i kombinasjon med trastuzumab og antracyklin-basert eller ikke-antracyklin-basert, taksan-holdig kjemoterapi til pasienter med tidlig brystkreft (n=2364)

I tillegg, er bivirkninger rapportert etter markedsføring inkludert i tabell 2. Ettersom Perjeta ble brukt sammen med trastuzumab og kjemoterapi i disse studiene, er det vanskelig å fastslå årsaksforholdet til en bivirkning av et bestemt legemiddel. 

Bivirkningene er listet opp nedenfor i henhold til MedDRA organklassesystem og frekvenskategorier: 

Svært vanlige (≥ 1/10)
Vanlige (≥ 1/100 til < 1/10)
Mindre vanlige (≥ 1/1000 til < 1/100)
Sjeldne (≥ 1/10 000 til < 1/1000)
Svært sjeldne (< 1/10 000)
Ikke kjent (kan ikke anslås ut ifra tilgjengelige data)

Innenfor hver frekvensgruppering og hvert organklassesystem, er bivirkningene presentert etter synkende alvorlighetsgrad.

De vanligste bivirkningene (≥ 30 %) fra disse sammenslåtte dataene var diaré, alopesi, kvalme, fatigue, nøytropeni og oppkast. De vanligste bivirkningene med NCI-CTCAE grad 3-4 (≥ 10 %) var nøytropeni og febril nøytropeni.

Tabell 2 	Oppsummering av bivirkninger hos pasienter behandlet med Perjeta i kliniske studier^, og etter markedsføring†

	Organklassesystem
	
Svært vanlige

	
Vanlige

	
Mindre vanlige

	
Sjeldne

	Infeksiøse og parasittære sykdommer
	Nasofaryngitt
 
	Paronyki
Øvre luftveisinfeksjon

	
	

	Sykdommer i blod og lymfatiske organer
	Febril nøytropeni* Nøytropeni
Leukopeni 
Anemi
	
	
	

	Forstyrrelser i immunsystemet
	Infusjonsrelatert reaksjon°°, *
	Overfølsomhet°, *
Legemiddel-overfølsomhet°, *
	Anafylaktisk reaksjon°, *
	Cytokin-frigjørings-syndrom°°

	Stoffskifte- og ernæringsbetingede sykdommer
	Redusert appetitt
	
	
	Tumorlyse syndrom†

	Psykiatriske lidelser
	Søvnløshet
	
	
	

	Nevrologiske sykdommer
	Perifer nevropati 
Hodepine
Dysgeusi
Perifer sensorisk nevropati
Svimmelhet
Parestesi
	
	 
	

	Øyesykdommer
	Økt tåreflom
	
	
	

	Hjertesykdommer
	
	Venstre ventrikkel dysfunksjon**
	Kongestiv hjertesvikt**
	

	Karsykdommer
	Hetetokter
	
	
	

	Sykdommer i respirasjonsorganer, thorax og mediastinum
	Hoste
Epistakse
Dyspné
	
	Interstitiell lungesykdom
Pleural effusjon
	

	Gastrointestinale sykdommer
	Diaré
Oppkast
Stomatitt
Kvalme
Forstoppelse
Dyspepsi
Abdominalsmerte
	
	
	

	Hud- og underhudssykdommer
	Håravfall
Utslett
Negleforstyrrelser
Kløe
Tørr hud
	
	
	

	Sykdommer i muskler, bindevev og skjelett
	Myalgi
Artralgi
Smerter i ekstremitet
	
	
	

	Generelle lidelser og reaksjoner på administrasjonsstedet
	Slimhinnebetennelse
Perifert ødem
Feber
Fatigue
Asteni
	Frysninger
Smerter
Ødem
	
	


^ Tabell 2 viser sammenslåtte data fra hele behandlingsperioden i CLEOPATRA (data cut-off 11.februar 2014; median antall sykluser med Perjeta var 24); og fra neoadjuvant behandlingsperiode i NEOSPHERE (median antall sykluser med Perjeta var 4, i alle behandlingsarmer) og TRYPHAENA (median antall sykluser med Perjeta var 3-6 i alle behandlingsarmer) og fra behandlingsperioden i APHINITY (median antall sykluser med Perjeta var 18).

* Bivirkninger med dødelig utfall har blitt rapportert. 
** Gjennom hele behandlingstiden i alle 4 studier. Forekomsten av venstre ventrikkel dysfunksjon og kongestiv hjertesvikt reflekterer de MedDRA-foretrukne betegnelser rapportert i de enkelte studiene.
° Hypersensitivitet/anafylaktisk reaksjon er basert på en gruppe av betingelser.
°° Infusjonsrelatert reaksjon (IRR) inkluderer en rekke ulike betingelser innen en tidsramme, se “Beskrivelse av utvalgte bivirkninger” under. 
† Bivirkninger rapportert etter markedsføring

Beskrivelse av utvalgte bivirkninger

Venstre ventrikkel dysfunksjon (LVD)
I CLEOPATRA-studien med pasienter som hadde metastatiske brystkreft var forekomsten av LVD under studiebehandlingen høyere i gruppen som fikk placebo enn i gruppen som ble behandlet med Perjeta (henholdsvis 8,6 % og 6,6 %). Forekomsten av symptomatisk LVD var også lavere i gruppen behandlet med Perjeta (1,8 % i gruppen behandlet med placebo vs. 1,5 % i gruppen behandlet med Perjeta) (se pkt. 4.4).

I den neoadjuvante NEOSPHERE-studien, der pasienter fikk 4 sykluser med Perjeta som neoadjuvant behandling, var forekomsten av LVD (under hele behandlingsperioden) høyere i gruppen som ble behandlet med Perjeta, trastuzumab og docetaksel (7,5 %) sammenlignet med gruppen som ble behandlet med trastuzumab og docetaksel (1,9 %). Det var ett tilfelle av symptomatisk LVD i gruppen behandlet med Perjeta og trastuzumab. I den neoadjuvante TRYPHAENA-studien var forekomsten av LVD (under hele behandlingsperioden) 8,3 % i gruppen behandlet med Perjeta pluss trastuzumab og FEC (5-fluorouracil, epirubicin, cyklofosfamid) etterfulgt av Perjeta pluss trastuzumab og docetaksel, 9,3 % i gruppen behandlet med Perjeta pluss trastuzumab og docetaksel gitt etter FEC og 6,6 % i gruppen behandlet med Perjeta i kombinasjon med TCH (docetaksel, karboplatin and trastuzumab). Forekomsten av symptomatisk LVD (kongestiv hjertesvikt) var 1,3 % i gruppen behandlet med Perjeta pluss trastuzumab og docetaksel gitt etter FEC (ekskludert: en pasient som fikk symptomatisk LVD under behandling med FEC før Perjeta pluss trastuzumab og docetaksel) og også 1,3 % i gruppen behandlet med Perjeta i kombinasjon med TCH. Ingen pasienter i gruppen behandlet med Perjeta pluss trastuzumab og FEC etterfulgt av Perjeta pluss trastuzumab og docetaksel fikk symptomatisk LVD. 

I den neoadjuvante perioden av BERENICE-studien, var forekomsten av NYHA klasse III/IV symptomatisk LVD (kongestiv hjertesvikt i henhold til NCI-CTCAE v.4) 1,5 % i gruppen som ble behandlet med dose-tett doksorubicin og cyklofosfamid (AC) etterfulgt av Perjeta pluss trastuzumab og paklitaksel. I gruppen behandlet med FEC etterfulgt av Perjeta i kombinasjon med trastuzumab og docetaksel fikk ingen pasienter (0 %) symptomatisk LVD. Forekomsten av asymptomatisk LVD (reduksjon av ejeksjonsfraksjon i henhold til NCI-CTCAE v.4) var 7 % i gruppen som ble behandlet med dose-tett AC etterfulgt av Perjeta pluss trastuzumab og paklitaksel og 3,5 % i gruppen behandlet med FEC etterfulgt av Perjeta pluss trastuzumab og docetaksel.

I APHINITY var forekomsten av symptomatisk hjertesvikt (NYHA-klasse III eller IV) med en reduksjon i LVEF på minst 10 prosentpoeng fra baseline og til < 50 % på < 1 % (0,98 % av pasienter behandlet med Perjeta vs. 0,54 % av pasienter behandlet med placebo). Blant pasientene som opplevde symptomatisk hjertesvikt hadde 55,662,5 % av pasientene behandlet med Perjeta og 71,466,7 % av pasientene behandlet med placebo restituert (definert som 2 etterfølgende LVEF-målinger over 50 %) ved data cut-off. De fleste hendelsene ble rapportert hos pasienter behandlet med antracyklin. Asymptomatiske eller lett symptomatiske (NYHA-klasse II) reduksjoner i LVEF med minst 10 prosentpoeng fra baseline og til < 50 % ble rapportert hos 2,97 % av pasientene behandlet med Perjeta og 3,02,9 % av pasientene behandlet med placebo, hvorav 82,484,4 % av pasientene behandlet med Perjeta og 837,30 % av pasientene behandlet med placebo hadde restituert ved data cut-off.

Infusjonsrelaterte reaksjoner (IRR)
I de pivotale studiene ble en infusjonsrelatert reaksjon definert som enhver bivirkning rapportert som hypersensitivitet, anafylaktisk reaksjon, akutt infusjonsrelatert reaksjon eller cytokinfrigjøringssyndrom og som oppstod i løpet av infusjonen eller på samme dag som infusjonen ble gitt. I CLEOPATRA-studien ble startdosen med Perjeta gitt dagen før trastuzumab og docetaksel for å gjøre det mulig å undersøke reaksjoner forbundet med Perjeta. På den første dagen, da kun Perjeta ble administrert, var den samlede hyppigheten av infusjonsrelaterte reaksjoner 9,8 % i gruppen behandlet med placebo og 13,2 % i gruppen behandlet med Perjeta, og storparten av infusjonsrelaterte reaksjonerne var milde eller moderate. De vanligste infusjonsrelaterte reaksjonene (≥ 1,0 %) i gruppen behandlet med Perjeta var feber, frysninger, fatigue, hodepine, asteni, overfølsomhet og oppkast. 

Under den andre syklusen, når alle legemidlene ble administrert på den samme dagen, var de vanligste infusjonsrelaterte reaksjonene i gruppen behandlet med Perjeta (≥ 1,0 %) fatigue, endret smaksopplevelse (dysgeusi), hypersensitivitet overfor legemidlet, myalgi og oppkast (se pkt. 4.4).

I neoadjuvante og adjuvante studier ble Perjeta administrert på samme dag som andre studierelaterte behandlinger i alle sykluser. Infusjonsrelaterte reaksjoner oppsto hos 18,6‑25,0 % av pasientene den første dagen Perjeta ble administrert (i kombinasjon med trastuzumab og kjemoterapi). Typen og alvorligheten av hendelsene var i overenstemmelse med de som ble observert i CLEOPATRA, når Perjeta ble gitt på samme dag som trastuzumab og docetaksel, og flesteparten av reaksjonene var av mild eller moderat alvorlighetsgrad.

Hypersensitivitetsreaksjoner/anafylaksi
I CLEOPATRA-studien, med brystkreftpasienter som hadde metastaser, var samlet hyppighet av utprøvers rapporterte hypersensitivitets/anafylaktiske reaksjoner (akutte infusjonsreaksjoner/ cytokinfrigjøringssyndrom ikke inkludert) under hele behandlingsperioden 9,3 % hos gruppen behandlet med placebo og 11,3 % hos gruppen behandlet med Perjeta, derav var henholdsvis 2,5 % og 2,0 % av NCI-CTCAE grad 3-4. I alt 2 pasienter i gruppen behandlet med placebo og 4 pasienter i gruppen behandlet med Perjeta opplevde hendelser beskrevet av utprøveren som anafylaksi (se pkt. 4.4).

Flertallet av hypersensitivitetsreaksjoner var generelt av mild eller moderat alvorlighetsgrad og forsvant etter behandling. Basert på modifikasjoner gjort under studiebehandlingen, ble de fleste reaksjonene vurdert som forårsaket av docetaksel-infusjonene.

I de neoadjuvante og adjuvante studiene var hendelser av hypersensitivitet/anafylaksi i overenstemmelse med de som ble observert i CLEOPATRA. I NEOSPHERE opplevde to pasienter anafylaksi i gruppen som mottok Perjeta og docetaksel. I både TRYPHAENA- og APHINITY-studien var den totale frekvensen av hypersensitivitet/anafylaksi høyest i gruppen behandlet med Perjeta og TCH (henholdsvis 13,2 % og 7,6 %), hvorav henholdsvis 2,6 % og 1,3 % av hendelsene var NCI-CTCAE grad 3-4.

Febril nøytropeni
I den pivotale CLEOPATRA-studien opplevde flertallet av pasientene i begge behandlingsgruppene minst en leukopen bivirkning (63,0 % av pasientene i gruppen behandlet med Perjeta og 58,3 % av pasientene i gruppen behandlet med placebo), hvorav storparten var nøytropene bivirkninger (se pkt. 4.4). Febril nøytropeni oppstod hos 13,7 % av pasientene behandlet med Perjeta og 7,6 % av pasientene behandlet med placebo. I begge behandlingsgruppene var andelen pasienter som opplevde febril nøytropeni høyest i den første behandlingssyklusen som deretter avtok. En økt forekomst av febril nøytropeni ble observert hos asiatiske pasienter i begge behandlingsgruppene, sammenlignet med pasienter med annen rase og fra andre geografiske regioner. Blant asiatiske pasienter var forekomsten av febril nøytropeni høyere i gruppen behandlet med Perjeta (25,8 %), sammenlignet med gruppen behandlet med placebo (11,3 %).

I NEOSPHERE-studien fikk 8,4 % av pasientene som mottok neoadjuvant behandling med Perjeta, trastuzumab og docetaksel febril nøytropeni, sammenlignet med 7,5 % av pasientene som ble behandlet med trastuzumab og docetaksel. I TRYPHAENA-studien fikk 17,1 % av pasientene som mottok neoadjuvant behandling med Perjeta + TCH febril nøytropeni, sammenlignet med 9,3 % av pasientene behandlet med Perjeta, trastuzumab og docetaksel etter FEC. Uavhengig av type kjemoterapi var forekomsten av febril nøytropeni høyere hos pasienter som fikk 6 sykluser med Perjeta sammenlignet med de som fikk 3 sykluser i TRYPHAENA-studien. I samsvar med CLEOPATRA-studien var forekomsten av nøytropeni og febril nøytropeni blant asiatiske pasienter høyere i begge de neoadjuvante studiene sammenlignet med andre pasienter. I NEOSPHERE-studien fikk 8,3 % av asiatiske pasienter behandlet neoadjuvant med Perjetea, trastuzumab og docetaksel febril nøytropeni sammenlignet med 4,0 % av asiatiske pasienter som ble behandlet neoadjuvant med trastuzumab og docetaksel.

I APHINITY-studien oppsto febril nøytropeni hos 12,1 % av pasientene behandlet med Perjeta og 11,1 % av pasientene behandlet med placebo. Som i CLEOPATRA-, TRYPHAENA- og NEOSPHERE-studien ble det observert høyere forekomst av febril nøytropeni hos asiatiske pasienter behandlet med Perjeta sammenlignet med andre etnisiteter i APHINITY-studien (15,9 % av pasientene behandlet med Perjeta og 9,9 % av pasientene behandlet med placebo).

Diaré
I CLEOPATRA-studien, med brystkreftpasienter som hadde metastaser, oppstod diaré hos 68,4 % av pasientene behandlet med Perjeta og 48,7 % av pasientene behandlet med placebo (se pkt. 4.4). De fleste bivirkningene var av mild til moderat alvorlighetsgrad og oppstod i noen av de første behandlingssyklusene. Forekomsten av NCI-CTCAE grad 3-4 diaré var 9,3 % hos pasientene behandlet med Perjeta versus 5,1 % hos pasientene behandlet med placebo. Median varighet av den lengste episoden var 18 dager for pasienter behandlet med Perjeta og 8 dager for pasienter behandlet med placebo. Forebyggende bruk av midler mot diaré gav god respons ved tilfeller av diaré.

I NEOSPHERE-studien oppstod diaré hos 45,8 % av pasientene behandlet neoadjuvant med Perjeta, trastuzumab og docetaksel sammenlignet med 33,6 % av pasientene som ble behandlet med trastuzumab og docetaksel. I TRYPHAENA-studien oppstod diaré hos 72,3 % av pasientene behandlet neoadjuvant med Perjeta+ TCH og hos 61,4 % av pasientene behandlet neoadjuvant med Perjeta, trastuzumab og docetaksel etter FEC. I begge studiene var hendelsene milde til moderate i alvorlighetsgrad.

I APHINITY-studien ble det rapportert en høyere forekomst av diaré i Perjeta-armen (71,2 %) sammenlignet med placebo-armen (45,2 %). Diaré grad ≥3 ble rapportert hos 9,8 % av pasientene i Perjeta-armen vs. 3,7 % i placebo-armen. De fleste rapporterte hendelser var av alvorlighetsgrad 1 eller 2. Den høyeste forekomsten av diaré (alle grader) ble rapportert under den målrettede behandlingen + taksan-kjemoterapi-perioden (61,4 % av pasientene i Perjeta-armen vs. 33,8 % av pasientene i placebo-armen). Forekomsten av diaré var mye lavere etter avsluttet kjemoterapi, og påvirket 18,1 % av pasientene i Perjeta-armen vs. 9,2 % av pasientene i placebo-armen i perioden etter kjemoterapi med målrettet behandling.

Utslett
I den pivotale CLEOPATRA-studien, med pasienter som hadde metastatisk brystkreft, oppstod utslett hos 51,7 % av pasientene behandlet med Perjeta, mot 38,9 % av pasientene behandlet med placebo. De fleste hendelsene var av grad 1 eller 2, oppstod i de to første syklusene og responderte på standardbehandlinger som lokal eller peroral behandling av akne.

I NEOSPHERE-studien oppstod utslett hos 40,2 % av pasientene behandlet neoadjuvant med Perjeta, trastuzumab og docetaksel sammenlignet med 29,0 % av pasientene som ble behandlet med trastuzumab og docetaksel. I TRYPHAENA-studien oppstod utslett hos 36,8 % av pasientene behandlet neoadjuvant med Perjeta + TCH og hos 20 % av pasientene behandlet neoadjuvant med Perjeta, trastuzumab og docetaksel etter FEC. Uavhengig av kjemoterapi var forekomsten av utslett høyere hos pasienter som fikk seks sykluser med Perjeta sammenlignet med pasienter som fikk tre sykluser. 

I APHINITY-studien oppsto bivirkningen utslett hos 25,8 % av pasientene i Perjeta-armen vs. 20,3 % av pasientene i placebo-armen. De fleste hendelsene med utslett var av grad 1 eller 2.

Unormale laboratorieverdier
I den pivotale CLEOPATRA-studien, med pasienter som hadde metastatisk brystkreft, var forekomsten av NCI-CTCAE v.3 grad 3-4 nøytropeni omtrent den samme i de to behandlingsgruppene (86,3 % hos pasientene behandlet med Perjeta og 86,6 % hos pasientene behandlet med placebo, inkludert henholdsvis 60,7 % og 64,8 % med grad 4 nøytropeni).

I NEOPSPHERE-studien var forekomsten av NCI-CTCAE v.3 grad 3-4 nøytropeni 74,5 % hos pasienter behandlet neoadjuvant med Perjeta, trastuzumab og docetaksel sammenlignet med 84,5 % hos pasienter behandlet med trastuzumab og docetaksel, inkludert henholdsvis 50,9 % og 60,2 % grad 4 nøytropeni. I TRYPHAENA-studien var forekomsten av NCI-CTCAE v.3 grad 3-4 nøytropeni 85,3 % hos pasienter behehandlet neoadjuvant med Perjeta + TCH og 77,0 % hos pasienter behandlet neoadjuvant med Perjeta, trastuzumab og docetaksel etter FEC, inkludert henholdsvis 66,7 % og 59,5 % grad 4 nøytropeni.

I APHINITY-studien var forekomsten av NCI-CTCAE v.4 grad 3‑4 nøytropeni 40,6 % hos pasienter behandlet med Perjeta, trastuzumab og kjemoterapi sammenlignet med 39,1 % av pasienter behandlet med placebo, trastuzumab og kjemoterapi, inkludert henholdsvis 28,3 % og 26,5 % grad 4 nøytropeni.

Eldre pasienter
Forekomsten av følgende bivirkninger (alle grader) var minst 5% høyere hos pasienter ≥ 65 år sammenlignet med pasienter < 65 år: nedsatt appetitt, anemi, redusert vekt, asteni, dysgeusi, perifer nevropati, hypomagnesemi og diaré. Begrensede data er tilgjengelig for pasienter > 75 år.

Melding av mistenkte bivirkninger
Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Appendix V.

4.9	Overdosering

Maksimal tolererbar dose av pertuzumab er ikke fastslått. Enkeltdoser over 25 mg/kg (1727 mg) har ikke blitt undersøkt i kliniske studier.

I tilfelle overdosering må pasienten overvåkes nøye for tegn eller symptomer på bivirkninger og egnet symptomatisk behandling må igangsettes.


5.	FARMAKOLOGISKE EGENSKAPER

5.1	Farmakodynamiske egenskaper

Farmakoterapeutisk gruppe: Antineoplastiske midler, monoklonale antistoffer, ATC-kode: L01FD02 

Virkningsmekanisme

Pertuzumab er et rekombinant humanisert monoklonalt antistoff som binder seg spesifikt til det ekstracellulære dimeriseringsdomenet (subdomene II) på den humane epidermale vekstfaktor-reseptor 2 (HER2). Ved binding blokkeres ligand-avhengig heterodimerisering av HER2 med andre medlemmer av HER-familien, inkludert EGFR, HER3 og HER4, og dette hemmer ligand‑initiert intracellulær signaloverføring via to store signalveier: mitogen‑aktivert protein (MAP) kinase og fosfoinositid 3‑kinase (PI3K). Hemming av disse signalveiene kan resultere i henholdsvis stopp i cellevekst og apoptose. I tillegg fremmer pertuzumab antistoff-mediert cellulær cytotoksisitet (ADCC).

Mens pertuzumab alene hemmer proliferasjon av humane tumorceller, viste kombinasjonen av pertuzumab og trastuzumab signifikant økt antitumor-aktivitet i xenograftmodeller, der tumorcellene har overekspresjon av HER2.

Klinisk effekt og sikkerhet

Effekten av Perjeta ved HER2-positiv brystkreft er støttet av en randomisert fase III-studie og en enarmet fase II-studie av metastatisk brystkreft, to randomiserte neoadjuvante fase II-studier av tidlig brystkreft (én kontrollert), en ikke-randomisert neoadjuvant fase II-studie og en randomisert fase III-studie i adjuvant setting.

Overekspresjon av HER2 ble bestemt ved et sentralt laboratorium og definert som en skår på 3+ ved IHC eller en ISH-amplifikasjonsratio på ≥ 2,0 i studiene beskrevet under.

Metastatisk brystkreft

Perjeta i kombinasjon med trastuzumab og docetaksel
CLEOPATRA (WO20698) er en randomisert, dobbeltblindet, placebokontrollert, klinisk multisenterstudie (fase III) utført med 808 pasienter med HER2-positiv metastatisk eller lokalt tilbakevendende inoperabel brystkreft. Pasienter med klinisk viktige hjerterisikofaktorer var ikke inkludert (se pkt. 4.4). På grunn av eksklusjonen av pasienter med hjernemetastaser, finnes det ingen tilgjengelige data for Perjeta-aktivitet mot hjernemetastaser. Det er svært begrensede data tilgjengelig for pasienter med lokalt tilbakevendende inoperabel sykdom. Pasienter ble randomisert 1:1 til placebo + trastuzumab + docetaksel eller Perjeta + trastuzumab + docetaksel.

Perjeta og trastuzumab ble gitt som standard doser i et regime med administrering hver tredje uke. Pasientene ble behandlet med Perjeta og trastuzumab inntil sykdomsprogresjon, tilbakekalling av samtykke eller uhåndterbar toksisitet. Docetaksel ble gitt i en startdose på 75 mg/m2 som en intravenøs infusjon hver tredje uke i minst 6 sykluser. Dosen med docetaksel kunne opptrappes til 100 mg/m2 i henhold til utprøverens vurdering hvis startdosen ble godt tolerert. 

Det primære endepunktet i studien var progresjonsfri overlevelse (PFS), bestemt av en uavhengig vurderingsenhet (“independent review facility”, IRF), og definert som tiden fra randomiseringsdato til dato for sykdomsprogresjon eller død (av enhver årsak) hvis døden inntraff innen 18 uker etter siste vurdering av tumor. De sekundære effektendepunktene var total overlevelse (OS), PFS (vurdert av utprøver), objektiv responsrate (ORR), varighet av respons og tiden til symptomprogresjon i henhold til FACT B “Quality of Life Questionnaire”.

Omtrent halvparten av pasientene i hver behandlingsgruppe hadde hormonreseptor-positiv sykdom (definert som østrogenreseptor (ER)-positiv og/eller progesteronreseptor (PgR)-positiv) og ca. halvparten av pasientene i hver behandlingsgruppe hadde tidligere fått adjuvant eller neoadjuvant behandling. De fleste av disse pasientene hadde tidligere fått antracyklinbehandling og 11 % av alle pasientene hadde tidligere fått trastuzumab. Totalt 43 % av pasientene i begge behandlingsgruppene hadde tidligere fått røntgenbehandling. Pasientenes mediane LVEF ved utgangspunktet var 65,0 % (i området 50 % - 88 %) i begge gruppene.

Effektresultatene fra CLEOPATRA-studien er sammenfattet i tabell 3. En statistisk signifikant forbedring i IRF-vurdert PFS ble vist i gruppen behandlet med Perjeta sammenlignet med gruppen behandlet med placebo. Resultatene av utprøver-vurdert PFS var omtrent som observert for IRF-vurdert PFS. 

Tabell 3 	Sammendrag av effekt fra CLEOPATRA-studien

	Parameter 
	Placebo
+ trastuzumab
+ docetaksel
n=406
	Perjeta+ trastuzumab
+ docetaksel
n=402
	HR
(95 % KI)

	p-verdi

	Progresjonsfri overlevelse 
(uavhengig gjennomgang)
- primært endepunkt *

Antall pasienter med en bivirkning
Median måneder
	



242 (59 %)

12,4
	



191 (47,5 %)

18,5
	



0,62

[0,51; 0,75]
	



< 0,0001

	Total overlevelse - sekundært endepunkt **

Antall pasienter med en hendelse *
Median måneder
	


221 (54,4 %) 

40,8


	


168 (41,8 %) 

56,5 

	


0,68 

[0,56; 0,84] 
	


0,0002 

	Objektiv responsrate (ORR)^-sekundært endepunkt
Antall pasienter med målbar sykdom
Respondere***                                      
95 % KI for ORR           
Komplett respons (CR)                            
Partiell respons (PR)                            
Stabil sykdom (SD)                               
Progressiv sykdom (PD)                          
	


336
233 (69,3 %)
[64,1; 74,2]
14 (4,2 %)
219 (65,2 %)
70 (20,8 %)
28 (8,3 %)
	


343
275 (80,2 %)
[75,6; 84,3]
19 (5,5 %)
256 (74,6 %)
50 (14,6 %)
13 (3,8 %)
	


Forskjell i
ORR:
10,8 %
[4,2;, 17,5]
	


0,0011

	Varighet av respons †^
n=
Median uker 
95 % KI for median
	
233
54,1
[46; 64]
	
275
87,6
[71; 106]
	
	


* Primær progresjonsfri overlevelsesanalyse, cut-off dato 13. mai 2011.
** Hendelsesdrevet endelig analyse av total overlevelse, cut-off dato 11. februar 2014.
***Pasienter med best totalrespons med bekreftet CR eller PR ved RECIST.
† Evaluert hos pasienter med best totalrespons av CR eller PR.
^ Objektiv responsrate og varighet av respons er basert på IRF-vurdert tumorbedømmelse.

Konsistente resultater ble observert på tvers av pre-spesifiserte pasientgrupper inkludert undergrupper basert på lagdelingsfaktorer i geografiske regioner og tidligere adjuvant/neoadjuvant behandling eller 
metastatisk brystkreft fra begynnelsen (se figur 1). En eksploratorisk post-hoc-analyse viste at for pasienter som tidligere hadde fått trastuzumab (n = 88), var hasard ratio for IRF-vurdert PFS 0,62 (95 % KI 0,35,; 1,07), sammenlignet med 0,60 (95 % KI 0,43;, 0,83) for pasienter som tidligere hadde fått behandling som ikke omfattet trastuzumab (n = 288). 

Figur 1     	IRF-vurdert PFS av pasient-undergruppe

Den hendelsesdrevne, endelige analysen av OS ble utført når 389 pasienter hadde dødd (221 i gruppen behandlet med placebo og 168 i gruppen behandlet med Perjeta). Den statistisk signifikante OS gevinsten i favør av gruppen behandlet med Perjeta, tidligere observert i en interimanalyse av OS (utført ett år etter primæranalysen), ble opprettholdt (HR 0,68, p=0,0002 log-rank test). Median tid til død var 40,8 måneder i gruppen behandlet med placebo og 56,5 måneder i gruppen behandlet med Perjeta (se tabell 3, figur 2).

En deskriptiv analyse av OS utført ved studieslutt når 515 pasienter var døde (280 i gruppen behandlet med placebo og 235 i gruppen behandlet med Perjeta), viste at den statistisk signifikante OS gevinsten i favør av gruppen behandlet med Perjeta ble opprettholdt over tid etter en median oppfølgingstid på 99 måneder (HR 0,69, p < 0,0001 log-rank test, median tid til død var 40,8 måneder i gruppen behandlet med placebo og 57,1 måneder i gruppen behandlet med Perjeta). Estimert 8 års overlevelse var 37 % i gruppen behandlet med Perjeta og 23 % i gruppen behandlet med placebo.

Figur 2	Kaplan-Meier-kurve for hendelsesdrevet total overlevelse

[image: ]
HR=hasard ratio; KI=konfidens intervall; Pla=placebo, Ptz=pertuzumab (Perjeta); T=trastuzumab (Herceptin); D=docetaksel

Ingen statistisk signifikante forskjeller ble funnet mellom de to behandlingsgruppene med hensyn til helserelatert livskvalitet vurdert som FACT-B TOI-PFB skår. 

Tilleggsinformasjon for støttende klinisk studie

BO17929 – enarmet studie av metastatisk brystkreft 
BO17929 var en ikke-randomisert fase II-studie med pasienter med metastatisk brystkreft med tumorer som hadde progrediert under behandling med trastuzumab. 

Behandling med Perjeta og trastuzumab resulterte i en responsrate på 24,2 %, der videre 25,8 % av pasientene opplevde sykdomsstabilisering som varte i minst 6 måneder, noe som indikerte at Perjeta er aktiv etter progresjon på trastuzumab.

Tidlig brystkreft

Neoadjuvant behandling

Ved neoadjuvant behandling er lokalavansert og inflammatorisk brystkreft ansett som høy risiko uavhengig av hormonreseptorstatus. Ved brystkreft i tidlig stadium bør tumorstørrelse, grad, hormonreseptorstatus og lymfeknutemetastaser tas med i betraktning ved risikovurderingen.

Indikasjonen neoadjuvant behandling av brystkreft er basert på demonstrasjon av bedring i patologisk komplett responsrate og trender til forbedring i sykdomsfri overlevelse som likevel ikke etablerer eller presist måler en nytteverdi med hensyn til langsiktige resultater, som total overlevelse eller sykdomsfri overlevelse.

NEOSPHERE (WO20697)
NEOSPHERE er en multinasjonal, multisenter kontrollert randomisert fase II-studie med Perjeta og ble utført med 417 voksne kvinnelige pasienter med nylig diagnostisert, tidlig inflammatorisk eller lokalavansert HER2-positiv brystkreft (T2-4d; primær tumor > 2 cm i diameter), som ikke tidligere hadde fått trastuzumab, kjemoterapi eller stråleterapi. Pasienter med metastaser, bilateral brystkreft, klinisk viktige kardiale risikofaktorer (se pkt. 4.4) eller LVEF < 55 % ble ikke inkludert. Majoriteten av pasientene var yngre enn 65 år. Pasientene ble randomisert og fikk en av følgende neoadjuvante regimer i 4 sykluser før kirurgi:

 	Trastuzumab pluss docetaksel
	Perjeta pluss trastuzumab og docetaksel
 	Perjeta pluss trastuzumab
 	Perjeta pluss docetaksel

Randomiseringen var stratifisert etter type brystkreft (operabel, lokalavansert eller inflammatorisk) og om den var ER- eller PgR-positiv. 

Pertuzumab ble gitt intravenøst med en startdose på 840 mg etterfulgt av 420 mg hver tredje uke. Trastuzumab ble gitt intravenøst med en startdose på 8 mg/kg etterfulgt av 6 mg/kg hver tredje uke. Docetaksel ble gitt intravenøst med en startdose på 75 mg/m2 etterfulgt av 75 mg/m2 eller 100 mg/m2 (hvis tolerert) hver tredje uke. Etter kirurgi fikk alle pasienter 3 sykluser med 5-fluorouracil (600 mg/m2), epirubicin (90 mg/m2), cyklofosfamid (600 mg/m2) (FEC) intravenøst hver tredje uke og trastuzumab intravenøst hver tredje uke for å fullføre 1 år med behandling. Pasienter som bare fikk Perjeta pluss trastuzumab før kirurgi, fikk både FEC og docetaksel etter kirurgi. 

Det primære endepunktet i studien var patologisk komplett responsrate (pCR-rate) i brystet (ypT0/is).  Sekundære effektendepunkter var klinisk responsrate, brystkonserverende kirurgirate (kun T2-3 tumorer), sykdomsfri overlevelse (DFS) og PFS. Ytterligere eksplorative pCR-rater omfattet lymfestatus (ypT0/isN0 og ypT0N0).

Demografien var godt balansert (median alder 49-50 år, flesteparten var europeiske (71 %)) og alle pasienter var kvinner. Totalt hadde 7 % av pasientene inflammatorisk brystkreft, 32 % hadde lokalavansert brystkreft og 61 % hadde operabel brystkreft. Omtrent halvparten av pasientene i hver behandlingsgruppe hadde hormonreseptor-positiv sykdom (definert som ER-positiv og/eller PgR- positiv).

Effektresultatene er presentert i tabell 4. En statistisk signifikant bedring i pCR-rate (ypT0/is) ble observert hos pasientene som fikk Perjeta pluss trastuzumab og docetaksel sammenlignet med pasientene som fikk trastuzumab og docetaksel (45,8 % vs. 29,0 %, p-verdi=0,0141). Det ble observert konsistente resultater uavhengig av definisjonen av pCR. Forskjellen i pCR-rate er antatt å gi utslag i en merkbar klinisk forskjell for det langsiktige utfallet og blir støttet av positive trender i PFS (HR 0,69, 95% KI 0,34;, 1,.40) and DFS (HR 0,60, 95% KI 0,28;, 1,27). 

pCR-ratene, så vel som betydningen av fordelen ved Perjeta (Perjeta i kombinasjon med trastuzumab og docetaksel sammenlignet med pasienter som fikk trastuzumab og docetaksel) var lavere i undergruppen av pasienter med hormonreseptor-positive tumorer (forskjell på 6 % i pCR i brystet) enn hos pasienter med hormonreseptor-negative tumorer (forskjell på 26,4 % i pCR i brystet). pCR-ratene var sammenlignbare mellom pasienter med operabel versus lokalavansert sykdom. Det var for få pasienter med inflammatorisk brystkreft til å trekke sikre konklusjoner, men pCR-raten var høyere hos pasienter som fikk Perjeta pluss trastuzumab og docetaksel.

TRYPHAENA (BO22280)
TRYHAENA er en multisenter, randomisert, klinisk fase II-studie utført med 225 voksne kvinnelige pasienter med HER2-positiv lokalavansert, operabel eller inflammatorisk brystkreft (T2-4d; primær tumor > 2 cm i diameter) som ikke tidligere hadde mottatt trastuzumab, kjemoterapi eller radioterapi. Pasienter med metastaser, bilateral brystkreft, klinisk viktige kardiale risikofaktorer (se pkt. 4.4) eller LVEF < 55 % ble ikke inkludert.  Majoriteten av pasientene var yngre enn 65 år. Pasientene ble randomisert til å få ett av tre neoadjuvante regimer før kirurgi:

	3 sykluser med FEC etterfulgt av 3 sykluser med docetaksel, gitt samtidig med Perjeta og 	trastuzumab 
	3 sykluser med FEC alene etterfulgt av 3 sykluser med docetaksel, gitt samtidig med 	trastuzumab og Perjeta 
	6 sykluser med TCH i kombinasjon med Perjeta

Randomiseringen var stratifisert etter type brystkreft (operabel, lokalavansert eller inflammatorisk) og om den var ER- og/eller PgR-positiv.

Pertuzumab ble gitt intravenøst med en startdose på 840 mg, etterfulgt av 420 mg hver tredje uke. Trastuzumab ble gitt intravenøst med en startdose på 8 mg/kg etterfulgt av 6 mg/kg hver tredje uke. FEC (5-flurouracil [500 mg/m2], epirubicin [100 mg/m2], cyklofosfamid [600 mg/m2] ble gitt intravenøst i tre sykluser hver tredje uke. Docetaksel ble gitt som en startdose på 75 mg/m2 i.v. infusjon hver tredje uke med mulighet for utprøver til å oppskalere til 100 mg/m2, hvis dosen var godt tolerert. I gruppen behandlet med Perjeta i kombinasjon med TCH ble docetaksel gitt intravenøst i en dose på 75 mg/m2 (ingen doseøkning var tillatt) og karboplatin (AUC 6) ble gitt intravenøst hver tredje uke. Etter kirurgi fikk alle pasientene trastuzumab for å fullføre 1 år med behandling.

Det primære endepunktet i denne studien var kardial sikkerhet under perioden med neoadjuvant behandling. Sekundære endepunkter var effekt, pCR-rate i brystet (ypT0/is), DFS, PFS og OS. 

Demografien var godt balansert mellom armene (median alder var 49-50 år, majoriteten var europeere [77 %]) og alle pasientene var kvinner. Totalt hadde 6 % av pasientene inflammatorisk brystkreft, 25 % hadde lokalavansert brystkreft og 69 % operabel brystkreft. Omtrent halvparten av pasientene i hver gruppe som fikk behandling hadde ER-positiv og/eller PgR-positiv sykdom. 

Sammenlignet med publiserte data for liknende regimer uten pertuzumab ble høye pCR-rater observert for alle 3 behandlingsarmer (se tabell 4). Uavhengig av pCR definisjonen som ble benyttet var det godt samsvar mellom resultatene. pCR-raten var lavere i undergruppen av pasienter med hormonreseptor-positive tumorer (i området: 46,2 % til 50,0 %) enn hos pasienter med hormonreseptor-negative tumorer (i området: 65,0 % til 83,8 %). 
pCR-raten var sammenlignbar hos pasienter med operabel eller lokalavansert sykdom. Det var for få pasienter med inflammatorisk brystkreft til å trekke noen sikre konklusjoner.

Tabell 4	NEOSPHERE (WO20697) og TRYPHAENA (BO22280): Oversikt over effekt 	
	(ITT-populasjonen)

	
	NEOSPHERE (WO20697)
	TRYPHAENA (BO22280)

	Parameter
	Trastuzumab +docetaksel
n=107
	Perjeta+
Trastuzumab+
docetaksel
n=107
	Perjeta+
trastuzumab
n=107
	Perjeta
+docetaksel
n=96
	Perjeta+
trastuzumab+
FEC
Perjeta+
trastuzumab+
docetaksel
n=73
	FEC
Perjeta+
trastuzumab+
docetaksel
n=75
	Perjeta
+TCH
n=77

	pCR-rate i bryst (ypT0/is)
n (%)
[95% KI]1
	31 (29,0%)
[20,6; 38,5]
	49 (45,8%)
[36,1; 55,7]
	18 (16,8%)
[10,3; 25,3]
	23 (24,0%)
[15,8; 33,7]
	45 (61,6%)
[49,5; 72,8]
	43 (57,3%)
[45,4; 68,7]
	51 (66,2%)
[54,6; 76,6]

	Forskjell i pCR-rate2
[95% KI]3
	
	+16,8 %
[3,5; 30,1]
	-12,2 %
[-23,8; -0,5]
	-21,8 %
[-35,1; -8,5]
	NA
	NA
	NA

	p-verdi (med Simes korr. for CMH test)4
	
	0,0141
(vs. trastuzumab+
docetaksel)
	0,0198
(vs. trastuzumab+
docetaksel)
	0,0030
(vs Perjeta+
trastuzumab+docetaksel)
	NA
	NA
	NA

	pCR-rate i bryst og lymfeknute (ypT0/is N0)
n (%)
[95 % KI]
	23 (21,5%)
[14,1; 30,5]
	42 (39,3%)
[30,3; 49,2]
	12 (11,2%)
[5,9; 18,8]
	17 (17,7%)
[10,7; 26,8]
	41 (56,2%)
[44,1; 67,8]
	41 (54,7%)
[42,7; 66,2]
	49 (63,6%)
[51,9; 74,3]

	ypT0 N0 
n (%)
[95 % KI]
	13 (12,1%)
[6,6; 19,9]
	35 (32,7%)
[24,0; 42,5]
	6 (5,6%)
[2,1; 11,8]
	13 (13,2%)
[7,4; 22,0]
	37 (50,7%)
[38,7; 62,6]
	34 (45,3%)
[33,8; 57,3]
	40 (51,9%)
[40,3; 63,5]

	Klinisk respons5
	79 (79,8%)
	89 (88,1%)
	69 (67,6%)
	65 (71,4%)
	67 (91,8%)
	71 (94,7%)
	69 (89,6%)


FEC: 5-fluorouracil, epirubicin, cyklofosfamid; TCH: docetaksel, karboplatin, trastuzumab; CMH: Cochran–Mantel–Haenszel; NA: Ikke aktuelt

1.	95 % KI for en prøve binominal ved bruk av Pearson-Clopper metoden 
2.	Behandling Perjeta+trastuzumab+docetaksel og Perjeta+trastuzumab er sammenlignet med 
trastuzumab+docetaksel mens Perjeta +docetaksel er sammenlignet med 
Perjeta+trastuzumab+docetaksel
3.	Cirka 95 % KI for to forskjellige responsrater ved Hauck-Anderson metoden
4.	p-verdi fra Cochran-Mantel-Haenszel testen, med Simes muliplisitetskorrigering
5.	Klinisk respons representerer pasienter med totalt best respons av CR eller PR under neoadjuvant 
perioden (i primær brystlesjon)

BERENICE (WO29217)

Berenice er en ikke-randomisert, åpen, multisenter, multinasjonal, fase II-studie med utført med 401 pasienter med HER2-positiv lokalavansert, inflammatorisk eller tidlig stadium brystkreft (med primære tumorer  2 cm i diameter eller lymfeknute-positiv sykdom)

BERENICE-studien omfatet to parallelle pasientgrupper. Pasienter ansett som egnet for neoadjuvant behandling med trastuzumab pluss antracyklin/taksan basert kjemoterapi ble allokert til å få en av to følgende regimer før kirurgi:

	Kohort A – 4 sykluser med to ukentlige doser med dose-tett doksorubicin og cyklofosfamid etterfulgt av 4 sykluser med Perjeta i kombinasjon med trastuzumab og paklitaksel
	Kohort B – 4 sykluser med FEC etterfulgt av 4 sykluser med Perjeta i kombinasjon med trastuzumab og docetaksel

Etter kirurgi fikk alle pasientene Perjeta og trastuzumab intravenøst hver tredje uke for å fullføre 1 år med behandling. 

Det primære endepunktet for BERENICE-studien er kardial sikkerhet under perioden med neoadjuvant behandling. Det primære endepunktet for kardial sikkerhet, dvs. forekomsten av NYHA Class III/IV LVD og fall i LVEF, var konsistent med tidligere funn i neoadjuvant setting (se pkt. 4.4 og 4.8).

Adjuvant behandling

I adjuvant setting, basert på data fra APHINITY-studien, er HER2-positive tidlig brystkreftpasienter med høy risiko for tilbakefall definert som de med lymfeknute-positiv eller hormonreseptor-negativ sykdom.

APHINITY (BO25126)

APHINITY er en multisenter, randomisert, dobbeltblindet, placebokontrollert fase III-studie utført med 4804 pasienter med HER2-positiv tidlig brystkreft som fikk primærtumoren fjernet før randomisering. Pasientene ble så randomisert til å få Perjeta eller placebo, i kombinasjon med adjuvant trastuzumab og kjemoterapi. Utprøverne valgte én av følgende antracyklin-baserte eller ikke-antracyklin-baserte kjemoterapi-regimer for hver enkelt pasient:

	3 eller 4 sykluser med FEC eller 5-fluorouracil, doksorubicin og cyklofosfamid (FAC), etterfulgt av 3 eller 4 sykluser med docetaksel eller 12 sykluser med ukentlig paklitaksel
	4 sykluser med AC eller epirubicin og cyklofosfamid (EC), etterfulgt av 3 eller 4 sykluser med docetaksel eller 12 sykluser med ukentlig paklitaksel
	6 sykluser med docetaksel i kombinasjon med karboplatin

Pertuzumab og trastuzumab ble administrert intravenøst (se pkt. 4.2) hver 3. uke med oppstart på dag 1 av den første syklusen med taksan, i totalt 52 uker (opptil 18 sykluser) eller inntil tilbakefall, tilbaketrekking av samtykke eller uhåndterbar toksisitet. Standarddoser av 5-fluorouracil, epirubicin, doksorubicin, cyklofosfamid, docetaksel, paklitaksel og karboplatin ble administrert.

Etter fullføring av kjemoterapi fikk pasientene strålebehandling og/eller hormonbehandling etter lokal klinisk standard.

Studiens primære endepunkt var invasiv sykdomsfri overlevelse (IDFS), definert som tid fra randomisering til første forekomst av ipsilateralt lokalt eller regionalt tilbakefall av invasiv brystkreft, distalt tilbakefall, kontralateral invasiv brystkreft, eller død av hvilken som helst årsak. Sekundære effektendepunkter var IDFS inkludert annen primærkreft (ikke-brystkreft), total overlevelse (OS), sykdomsfri overlevelse (DFS), intervall uten tilbakefall (RFI) og intervall uten distalt tilbakefall (DRFI).

Demografien var godt balansert mellom de to behandlingsarmene. Median alder var 51 år, og over 99 % av pasientene var kvinner. De fleste pasientene hadde lymfeknute-positiv (63 %) og/eller hormonreseptor-positiv sykdom (64 %), og var kaukasere (71 %).

Etter en median oppfølging på 45,4 måneder viste APHINITY-studien 19 % (hasard ratio [HR] = 0,81; 95 % KI 0,66, 1,00; p-verdi 0,0446) reduksjon av risiko for tilbakefall eller død hos pasienter randomisert til å få Perjeta sammenlignet med pasienter randomisert til å få placebo.

Etter en median oppfølging på 101,2 måneder (8,4 år) ved tredje OS interimanalyse, var antall døde pasienter randomisert til Perjeta-armen 168 døde [7,0 %] sammenlignet med 202 døde [8,4 %] i placeboarmen; HR=0,83, 95 % KI [0,68,; 1,02].

Effektresultatene fra APHINITY-studien er oppsummert i tabell 5 og i figur 3.

Tabell 5	Samlet effekt: ITT-populasjon

	
	Perjeta + trastuzumab + kjemoterapi
N=2400
	Placebo + trastuzumab + kjemoterapi
N=2404

	Primært endepunkt
	

	Invasiv sykdomsfri overlevelse (IDFS) *
	

	Antall (%) pasienter med hendelse 
	171 (7,1 %)
	210 (8,7 %)

	HR [95 % KI]
	0,81 [0,66;, 1,00]

	p-verdi (log-rank test, stratifisert1)
	0,0446

	3‑årig hendelsesfri rate2 [95 % KI] 
	94,1 [93,1;, 95,0]
	93,2 [92,2;, 94,3]

	Sekundære endepunkter1
	

	IDFS inkludert annen primærkreft (ikke-brystkreft)*
	

	Antall (%) pasienter med hendelse 
	189 (7,9 %)
	230 (9,6 %)

	HR [95 % KI]
	0,82 [0,68, ; 0,99]

	p-verdi (log-rank test, stratifisert1)
	0,0430

	3‑årig hendelsesfri rate2 [95 % KI] 
	93,5 [92,5;, 94,5]
	92,5 [91,4;, 93,6]

	Sykdomsfri overlevelse (DFS)*
	

	Antall (%) pasienter med hendelse 
	192 (8,0 %)
	236 (9,8 %)

	HR [95 % KI]
	0,81 [0,67;, 0,98]

	p-verdi (log-rank test, stratifisert1)
	0,0327

	3‑årig hendelsesfri rate2 [95 % KI] 
	93,4 [92,4;, 94,4]
	92,3 [91,2;, 93,4]

	Total overlevelse (OS) **
	

	Antall (%) pasienter med hendelse 
	205168 (8,57,0 %)
	247202 (10,38,4 %)

	HR [95 % KI]
	0,83 [0,698;, 1,002]

	p-verdi (log-rank-test, stratifisert1)
	0,0441

	10-årig hendelsesfri rate2 [95 % KI]
	91,55 [90,38; 92,71]
	89,79 [88,53; 91,06]


Forkortelser (tabell 5): HR: hasard ratio, KI: konfidensintervall
* Primært invasiv sykdomsfri overlevelsesanalyse, cut-off dato 19. desember 2016.
** Data fra 3. interimendelig analyse for total overlevelse, cut-off dato 2810. novemberjanuar 20242; p-verdi-grense 0,0496.
1. Alle analyser stratifisert av lymfeknute-status, protokoll-versjon, sentral hormonreseptor-status og adjuvant kjemoterapi-regime.                                                         
2. 3‑årig hendelsesfri rate og 10-årig hendelsesfri rate utledet fra Kaplan‑Meier-estimater.

Figur 3	Kaplan-Meier-kurve for invasiv sykdomsfri overlevelse

IDFS= invasiv sykdomsfri overlevelse, CI= konfidensintervall, Pla= placebo, Ptz= pertuzumab (Perjeta), T= trastuzumab.

Estimatet for IDFS ved 4 år var 92,3 % i gruppen behandlet med Perjeta versus 90,6 % i gruppen behandlet med placebo. Ved tidspunktet for estimatet var median oppfølging 45,4 måneder.

Resultater fra analyse av undergrupper

Ved tidspunktet for primæranalysen var fordelene av Perjeta tydeligere for undergrupper av pasienter med høyere risiko for tilbakefall: pasienter med lymfeknute-positiv eller hormonreseptor-negativ sykdom (se tabell 6).

Tabell 6  Effektresultater i undergrupper etter lymfeknute- og hormonreseptor-status1

	

Populasjon
	Antall IDFS hendelser/Total N (%)
	Ikke-stratifisert HR (95 % KI)

	
	Perjeta + trastuzumab + kjemoterapi
	Placebo + 
trastuzumab + kjemoterapi
	

	Lymfeknute-status

	   Positiv
	139/1503
(9,2 %)
	181/1502
(12,1 %)
	0,77
(0,62,; 0,96)

	   Negativ
	32/897
(3,6 %)
	29/902
(3,2 %)
	1,13
(0,68;, 1,86)

	Hormonreseptor-status
	
	
	

	   Negativ
	71/864
(8,2 %)
	91/858
(10,6 %)
	0,76
(0,56,; 1,04)

	   Positiv
	100/1536
(6,5 %)
	119/1546
(7,7 %)
	0,86
(0,66,; 1,13)


1 Prespesifiserte analyser av undergrupper uten justering for multiple sammenligninger, derfor er resultatene vurdert å være deskriptive.

Estimater for IDFS-rater i den lymfeknute-positive undergruppen var henholdsvis 92,0 % versus 90,2 % ved 3 år og 89,9 % versus 86,7 % ved 4 år hos pasienter behandlet med Perjeta sammenlignet med pasienter behandlet med placebo. I den lymfeknute-negative undergruppen var estimater for IDFS-rater henholdsvis 97,5 % versus 98,4 % ved 3 år og 96,2 % versus 96,7 % ved 4 år hos pasienter behandlet med Perjeta sammenlignet med pasienter behandlet med placebo. I den hormonreseptor-negative undergruppen var estimater for IDFS-rater henholdsvis 92,8 % versus 91,2 % ved 3 år og 91,0 % versus 88,7 % ved 4 år hos pasienter behandlet med Perjeta sammenlignet med pasienter behandlet med placebo. I den hormonreseptor-positive undergruppen var estimater for IDFS-rater henholdsvis 94,8 % versus 94,4 % ved 3 år og 93,0 % versus 91,6 % ved 4 år hos pasienter behandlet med Perjeta sammenlignet med pasienter behandlet med placebo.

Utfall rapportert av pasient (PRO)

Sekundære endepunkter inkluderte evaluering av pasientrapportert global helsestatus, rolle og fysisk funksjon samt behandlingssymptomer, ved bruk av EORTC QLQ-C30- og EORTC QLQ-BR23-spørreskjemaer. Ved analyse av utfall rapportert av pasient ble en 10‑poengs differanse vurdert å være av klinisk betydning.

Pasienters skår for fysiske funksjon, global helsestatus og diaré viste en endring av klinisk betydning under kjemoterapi i begge behandlingsarmer. Gjennomsnittlig reduksjon fra baseline ved dette tidspunktet for fysisk funksjon var ‑10,7 (95 % KI ‑11,4,; ‑10,0) i Perjeta-armen og ‑10,6 (95 % KI ‑11,4,; ‑9,9) i placebo-armen, global helsestatus var ‑11,2 (95 % KI ‑12,2,; ‑10,2) i Perjeta-armen og ‑10,2 (95 % KI ‑11,1,; ‑9,2) i placebo-armen. Endring i diarésymptomer økte til +22,3 (95 % KI 21,0,; 23,6) i Perjeta-armen versus +9,2 (95 % KI 8,2,; 10,2) i placebo-armen.

I begge armer gikk deretter skår for fysisk funksjon og global helsestatus tilbake til baseline-nivå under målrettet behandling. Diarésymptomer gikk tilbake til baseline etter HER2-behandling i Perjeta-armen. Tillegget av Perjeta til trastuzumab pluss kjemoterapi påvirket ikke pasienters generelle rollefunksjon gjennom studien.

Immunogenitet
Pasienter i den pivotale CLEOPATRA-studien ble testet ved flere tidspunkt for antistoffer (ADA) mot Perjeta. 3,3 % (13/389 pasienter) av pasientene behandlet med Perjeta og 6,7 % (25/372 pasienter) av pasientene behandlet med placebo testet positivt for ADA. I BERENICE testet 4,1 % (16/392) av pasientene behandlet med Perjeta positivt for ADA.  Ingen av disse pasientene opplevde anafylaktiske reaksjoner/overfølsomhetsreaksjoner som var tydelig relatert til ADA.

Pediatrisk populasjon
Det europeiske legemiddelkontoret (the European Medicines Agency) har gitt unntak fra forpliktelsen til å presentere resultater fra studier med Perjeta i alle undergrupper av den pediatriske populasjonen ved brystkreft (se pkt. 4.2 for informasjon om pediatrisk bruk).

5.2	Farmakokinetiske egenskaper

En farmakokinetisk populasjonsanalyse ble utført med data fra 481 pasienter på tvers av forskjellige kliniske studier (fase I, II og III) med ulike typer fremskredne maligniteter som hadde fått Perjeta som eneste middel eller i kombinasjon ved pertuzumab-doser i området fra 2 til 25 mg/kg administrert hver tredje uke som en 30-60 minutters intravenøs infusjon.

Absorpsjon
Perjeta administreres som en intravenøs infusjon.

Distribusjon
I alle kliniske studier var distribusjonsvolumet i det sentrale kompartment (Vc) og det perifere 
kompartment (Vp) på henholdsvis 3,11 liter og 2,46 liter, for en typisk pasient.

Biotransformasjon
Metaboliseringen av pertuzumab er ikke direkte undersøkt. Antistoffer blir vanligvis nedbrutt ved katabolisering.

Eliminasjon
Gjennomsnittlig clearance (CL) av pertuzumab var 0,235 liter/dag og gjennomsnittlig halveringstid var 18 dager.

Linearitet/ikke-linearitet
Pertuzumab viste lineær farmakokinetikk innen det anbefalte doseringsområdet.

Eldre pasienter
Basert på den farmakokinetiske populasjonsanalysen, ble det ikke observert noen signifikant forskjell i farmakokinetikken til pertuzumab mellom pasienter < 65 år (n=306) og pasienter ≥ 65 år (n=175).

Nedsatt nyrefunksjon
Det er ikke utført noen bestemt Perjeta-studie for nedsatt nyrefunksjon. Basert på resultatene fra den farmakokinetiske populasjonsanalysen, var pertuzumab-eksponeringen hos pasienter med lett nedsatt nyrefunksjon (kreatininclearance [ClCr] 60 til 90 ml/min, n=200) og moderat nedsatt nyrefunksjon (ClCr 30 til 60 ml/min, n=71) omtrent som hos pasienter med normal nyrefunksjon (ClCr større enn 90 ml/min, n=200). Det ble ikke observert noen sammenheng mellom ClCr og pertuzumab eksponering over området for ClCr (27 til 244 ml/min).

Andre spesielle populasjoner
Den farmakokinetiske populasjonsanalysen tydet ikke på farmakokinetiske ulikheter basert på alder, kjønn eller etnisitet (japaner versus ikke-japaner). Albuminverdier ved baseline og mager kroppsvekt (lean body weight) var de mest signifikante kovariantene som influerte på clearance. Clearance ble redusert hos pasienter med høyere albuminkonsentrasjoner i utgangspunktet og den ble økt hos pasienter med magrere kroppsvekt. Sensitivitetsanalyser utført med anbefalt dose og regime for Perjeta viste imidlertid at de ekstreme verdiene for disse to kovariantene, ikke hadde signifikant innvirkning på evnen til å oppnå målrettede steady-state konsentrasjoner identifisert med prekliniske tumor-xenograftmodeller. Det er derfor ikke behov for dosejustering av pertuzumab basert på disse kovariantene.

De farmakokinetiske resultatene for pertuzumab i NEOSPHERE- og APHINITY-studiene var i samsvar med forventningene fra den tidligere farmakokinetiske populasjonsmodellen. Det ble ikke observert noen forskjeller i farmakokinetikken til pertuzumab hos pasienter med tidlig brystkreft sammenlignet med pasienter med metastatisk brystkreft.

5.3	Prekliniske sikkerhetsdata

Det er ikke utført spesifikke fertilitetsstudier med dyr for å vurdere effekten av Perjeta. Ingen definitive konklusjoner kan trekkes vedrørende skadelige effekter på reproduksjonsorganer til hanndyr av cynomolgus-aper i toksisitetsstudier med gjentatt dosering.

Toksikologiske reproduksjonsstudier er utført med drektige cynomolgus-aper (gestasjonsdag (GD) 19 til 50) med startdoser på 30 til 150 mg/kg, etterfulgt av doser på 10 til 100 mg/kg annenhver uke. Disse dosenivåene resulterte i klinisk relevante eksponeringer som er 2,5 til 20 ganger større enn anbefalt human dose, basert på Cmax. Intravenøs administrering av pertuzumab fra GD 19 til GD 50 (organogeneseperioden) var embryotoksisk, med doseavhengig økning i embryo-føtal død mellom GD 25 og GD 70. Forekomsten av embryo-føtal død var 33, 50 og 85 % hos drektige aper behandlet med pertuzumab annenhver uke med doser på henholdsvis 10, 30 og 100 mg/kg (2,5 til 20 ganger større enn anbefalt human dose, basert på Cmax). Ved keisersnitt på GD 100 ble oligohydramniose, redusert relativ lunge- og nyrevekt og tegn på renal hypoplasi (vha. mikroskop) forenlig med forsinket nyreutvikling påvist i alle doseringsgruppene med pertuzumab. I tillegg ble lungehypoplasi (1 av 6 i 30 mg/kg og 1 av 2 i 100 mg/kg grupper), ventrikulære septumdefekter (1 av 6 i 30 mg/kg gruppe), tynn ventrikkelvegg (1 av 2 i 100 mg/kg gruppe) og mindre skjelettdefekter (ekstern -3 av 6 i 30 mg/kg gruppe) observert i sammenheng med forsinket føtal veksthemming, sekundært til oligohydramniose. Pertuzumab-eksponering ble rapportert for avkom fra alle behandlede grupper, i størrelsesorden 29 % til 40 % av maternalt serumnivå ved GD 100.

Hos cynomolgus-aper ble ukentlig i.v. administrering av pertuzumab i doser opptil 150 mg/kg/dose generelt godt tolerert. Med doser på 15 mg/kg og høyere, ble det sett periodisk lett diaré forbundet med behandlingen. I en undergruppe av apene resulterte kronisk dosering (7 til 26 ukentlige doser) i episoder med alvorlig sekretorisk diaré. Diaréen ble behandlet (med unntak av eutanasi hos ett dyr, 50 mg/kg/dose) ved å gi støttebehandling inkludert intravenøs væskeerstatning.


6.	FARMASØYTISKE OPPLYSNINGER

6.1	Hjelpestoffer

Konsentrert eddiksyre
L-Hhistidin
Konsentrert eddiksyre
Sukrose
Polysorbat 20 (E 432)
Vann til injeksjonsvæsker

6.2	Uforlikeligheter

5 % glukoseoppløsning skal ikke brukes til fortynning av Perjeta, siden legemidlet er kjemisk og fysikalsk ustabilt i en slik oppløsning.  

Dette legemidlet skal ikke blandes med andre legemidler enn de som er angitt i pkt. 6.6.

6.3	Holdbarhet

Uåpnet hetteglass

2 år.

Fortynnet oppløsning

Kjemisk og fysikalsk stabilitet er vist i 24 timer ved høyst 30 ºC og opptil 30 dager ved 2 °C – 8 °C beskyttet mot lys.
Av mikrobiologiske hensyn bør ferdig tilberedt oppløsning brukes umiddelbart. Dersom den ikke brukes umiddelbart, er oppbevaringstid og oppbevaringsbetingelser brukers ansvar og vil normalt ikke være lenger enn 24 timer ved 2 °C til 8 °C, med mindre fortynning har foregått under kontrollerte og validerte aseptiske forhold.

6.4	Oppbevaringsbetingelser

Oppbevares i kjøleskap (2 °C – 8 °C). 

Skal ikke fryses. 

Oppbevar hetteglasset i ytterkartongen for å beskytte mot lys. 

For oppbevaringsbetingelser etter fortynning av legemidlet, se pkt. 6.3.

6.5	Emballasje (type og innhold) 

Hetteglass (type 1 glass) med en propp (butylgummi) som inneholder 14 ml oppløsning. 

Pakning á 1 hetteglass.

6.6	Spesielle forholdsregler for destruksjon og annen håndtering

Perjeta inneholder ikke noe antimikrobielt konserveringsmiddel. Det må derfor utvises forsiktighet for å sikre steriliteten av ferdig tilberedt infusjonsoppløsning og den bør tilberedes av helsepersonell i kontrollerte og validerte aseptiske omgivelser (se pkt. 6.3).

Perjeta er kun til engangsbruk.

Hetteglasset skal ikke ristes. 14 ml av Perjeta-konsentratet skal trekkes opp fra hetteglasset ved å bruke en steril kanyle og sprøyte og fortynnes i 250 ml natriumklorid 9 mg/ml (0,9 %), eller alternativt 4,5 mg/ml (0,45 %), infusjonsoppløsning i infusjonspose av PVC eller polyolefin (ikke PVC). Etter fortynning, skal én ml av oppløsningen inneholde ca. 3,02 mg pertuzumab (840 mg/278 ml) for startdosen hvor to hetteglass er påkrevet og ca. 1,59 mg med pertuzumab (420 mg/264 ml) for vedlikeholdsdosen hvor ett hetteglass er påkrevet. 

Posen bør vendes forsiktig for å blande oppløsningen og unngå skumdannelse.  

Parenterale legemidler skal inspiseres visuelt for partikler og misfarging før administrering. Hvis det observeres partikler eller misfarging, skal ikke oppløsningen brukes. Infusjonen bør administreres umiddelbart etter tilberedning (se pkt. 6.3). 

Ikke anvendt legemiddel samt avfall bør destrueres i overensstemmelse med lokale krav.

Perjeta er forlikelig med polyvinylklorid (PVC) eller polyolefin (ikke PVC) poser, inkludert polyetylen.


7.	INNEHAVER AV MARKEDSFØRINGSTILLATELSEN

Roche Registration GmbH 
Emil-Barell-Strasse 1
79639 Grenzach-Wyhlen
Tyskland


8.	MARKEDSFØRINGSTILLATELSESNUMMER (NUMRE) 

EU/1/13/813/001


9.	DATO FOR FØRSTE MARKEDSFØRINGSTILLATELSE / SISTE FORNYELSE

Dato for første markedsføringstillatelse: 4. mars 2013
Dato for siste fornyelse: 8. desember 2017


10.	OPPDATERINGSDATO

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu


























VEDLEGG II

A.	TILVIRKER AV BIOLOGISK VIRKESTOFF OG TILVIRKER ANSVARLIG FOR BATCH RELEASE

B.	VILKÅR ELLER RESTRIKSJONER VEDRØRENDE LEVERANSE OG BRUK

C.	ANDRE VILKÅR OG KRAV TIL MARKEDSFØRINGSTILLATELSEN

D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

A.	TILVIRKER AV BIOLOGISK VIRKESTOFF OG TILVIRKER ANSVARLIG FOR BATCH RELEASE

Navn og adresse til tilvirker av biologisk virkestoff
Lonza Manufacturing LLC 
1000 New Horizons Way
Vacaville, CA 95688
USA

Genentech, Inc.
1 Antibody Way
Oceanside, CA 92056
USA

Navn og adresse til tilvirker ansvarlig for batch release
Roche Pharma AG
Emil-Barell-Strasse 1
D-79639 Grenzach-Whylen
Tyskland


B.	VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt begrenset forskrivning (se Vedlegg I, Preparatomtale, pkt. 4.2).


C.	ANDRE VILKÅR OG KRAV TIL MARKEDSFØRINGSTILLATELSEN

	Periodiske sikkerhetsoppdateringsrapporter (PSUR-er)

Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (the European Medicines Agency).


D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET  

	Risikohåndteringsplan (RMP)

Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP sendes inn:
	På forespørsel fra Det europeiske legemiddelkontoret (the European Medicines Agency);
	Når risikohåndteringssystemet er modifisert, spesielt som resultat av at det fremkommer ny
informasjon som kan lede til en betydelig endring i nytte/risiko profilen eller som resultat av
at en viktig milepel (legemiddelovervåkning eller risikominimering) er nådd.

· Forpliktelse til å utføre tiltak etter autorisasjon 

Innehaver av markedsføringstillatelsen skal fullføre følgende tiltak innen de angitte tidsrammer: 

	Beskrivelse 
	Forfallsdato

	PAES – Effektstudier etter markedsføring:
For å gi langsiktige effektdata for DFS og OS, skal innehaveren av markedsføringstillatelsen sende inn resultatene fra studie BO25126 (APHINITY), en randomisert multisenter, dobbeltblindet, placebokontrollert sammenligning av kjemoterapi pluss trastuzumab pluss placebo versus kjemoterapi pluss trastuzumab pluss pertuzumab som adjuvant behandling hos pasienter med operabel HER2-positiv primær brystkreft
	November 2025





























VEDLEGG III

MERKING OG PAKNINGSVEDLEGG

























A. MERKING


	OPPLYSNINGER, SOM SKAL ANGIS PÅ YTRE EMBALLASJE 

KARTONG




	1.	LEGEMIDLETS NAVN



Perjeta 420 mg konsentrat til infusjonsvæske, oppløsning
pertuzumab


	2.	DEKLARASJON AV VIRKESTOFF(ER) 



Ett 14 ml hetteglass inneholder 420 mg pertuzumab i en konsentrasjon på 30 mg/ml.


	3.	LISTE OVER HJELPESTOFFER



Inneholder også: Konsentrert eddiksyre, L-histidin, konsentrert eddiksyre, sukrose, og polysorbat 20 og .
Vvann til injeksjonsvæsker.
Se pakningsvedlegget for mer informasjon.


	4.	LEGEMIDDELFORM OG INNHOLD (PAKNINGSSTØRRELSE)



Konsentrat til infusjonsvæske, oppløsning
420 mg/14 ml
1 x 14 ml


	5.	ADMINISTRASJONSMÅTE OG -VEI(ER)



Til intravenøs bruk etter fortynning
Skal ikke ristes 
Les pakningsvedlegget før bruk


	6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN



Oppbevares utilgjengelig for barn


	7.	EVENTUELLE ANDRE SPESIELLE ADVARSLER




	8.	UTLØPSDATO



EXP


	9.	OPPBEVARINGSBETINGELSER



Oppbevares i kjøleskap 
Skal ikke fryses
Oppbevar hetteglasset i ytterkartongen for å beskytte mot lys
 

	10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL




	11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN



Roche Registration GmbH 
Emil-Barell-Strasse 1
79639 Grenzach-Wyhlen
Tyskland


	12.	MARKEDSFØRINGSTILLATELSESNUMMER (NUMRE)



EU/1/13/813/001


	13.	PRODUKSJONSNUMMER



Lot


	14.	GENERELL KLASSIFIKASJON FOR UTLEVERING



Reseptpliktig legemiddel


	15.	BRUKSANVISNING




16.	INFORMASJON PÅ BLINDESKRIFT

Fritatt fra krav om blindeskrift


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER 

PC 
SN 
NN 


	MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

ETIKETT HETTEGLASS




	1.	LEGEMIDLETS NAVN OG ADMINISTRASJONSVEI



Perjeta 420 mg konsentrat til infusjonsvæske, oppløsning 
pertuzumab
i.v.


	2.	ADMINISTRASJONSMÅTE


	
Til intravenøs bruk etter fortynning


	3.	UTLØPSDATO



EXP


	4.	PRODUKSJONSNUMMER



Lot


	5.	INNHOLD ANGITT ETTER VEKT, VOLUM ELLER ANTALL DOSER



420 mg/14 ml


6.	ANNET


























B. PAKNINGSVEDLEGG


Pakningsvedlegg: Informasjon til brukeren

Perjeta 420 mg konsentrat til infusjonsvæske, oppløsning
pertuzumab

Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.
	Ta vare på dette pakningsvedlegget. Du kan få behov for å lese det igjen.
	Spør lege eller sykepleier hvis du har flere spørsmål eller trenger mer informasjon.
	Kontakt lege eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:
1.	Hva Perjeta er og hva det brukes mot
2.	Hva du må vite før du gis Perjeta
3.	Hvordan du gis Perjeta
4.	Mulige bivirkninger
5.	Hvordan du oppbevarer Perjeta 
6.	Innholdet i pakningen og ytterligere informasjon


1.	Hva Perjeta er og hva det brukes mot

Perjeta inneholder virkestoffet pertuzumab og brukes til å behandle voksne pasienter med brystkreft når:
	Brystkreften har blitt bestemt til å være “HER2-positiv” – legen din vil teste deg for dette.
	Kreften har spredd seg til andre deler av kroppen slik som lunger eller lever (metastasert) og har ikke tidligere blitt behandlet med legemidler mot kreft (kjemoterapi) eller andre legemidler beregnet til å angripe HER2, eller at kreften har kommet tilbake i brystet etter tidligere behandling.
	Kreften ikke har spredd seg til andre deler av kroppen og behandlingen skal gis før operasjon (behandling før operasjon kalles neoadjuvant behandling)
	Kreften ikke har spredd seg til andre deler av kroppen og behandlingen skal gis etter operasjon (behandling etter operasjon kalles adjuvant behandling)

I tillegg til Perjeta vil du også få trastuzumab og legemidler som kalles kjemoterapi. Informasjon om disse legemidlene framgår i egne pakningsvedlegg. Spør legen din eller sykepleier om informasjon om disse andre legemidlene.

Hvordan Perjeta virker
Perjeta er en type legemiddel som kalles et “monoklonalt antistoff”. Det binder seg til spesifikke mål i kroppen din og på kreftcellene. 

Perjeta gjenkjenner og binder seg til et mål som kalles “human epidermal vekstfaktor-reseptor 2” (HER2). HER2 finnes i store mengder på overflaten av enkelte kreftceller, der HER2 stimulerer veksten til kreftcellene. Når Perjeta bindes til HER2-kreftcellene, kan dette gi langsommere vekst eller stoppe kreftcellene fra å vokse, eller det kan drepe dem. 


2.	Hva du må vite før du gis Perjeta

Du må ikke gis Perjeta 
	dersom du er allergisk overfor pertuzumab eller noen av de andre innholdsstoffene i dette legemidlet (listet opp i avsnitt 6).

Hvis du er usikker, snakk med legen din eller sykepleier før du gis Perjeta.

Advarsler og forsiktighetsregler
Behandling med Perjeta kan påvirke hjertet. Snakk med legen din eller sykepleier før du får Perjeta:
	hvis du har hatt hjerteproblemer (som hjertesvikt, behandling for alvorlig uregelmessig hjerterytme, ukontrollert høyt blodtrykk, nylig hjerteinfarkt), vil hjertefunksjonen din bli undersøkt før og under behandling med Perjeta og legen din vil ta prøver for å kontrollere om hjertet ditt fungerer ordentlig. 
	hvis du har hatt hjerteproblemer ved tidligere behandling med trastuzumab. 
	hvis du har tidligere blitt behandlet med et kjemoterapeutisk legemiddel (cellegift) fra klassen som kalles antracykliner, f.eks. doksorubicin eller epirubicin – disse legemidlene kan skade hjertemuskelen og øke risikoen for hjerteproblemer med Perjeta.

Hvis noe av det ovenstående gjelder deg (eller du ikke er sikker), snakk med legen din eller sykepleier før du får Perjeta. Se avsnitt 4 “Alvorlige bivirkninger” for flere detaljer om tegn på hjerteproblemer som du skal være oppmerksom på.

Infusjonsrelaterte reaksjoner (IRR)

Infusjonsrelaterte reaksjoner, allergiske eller anafylaktiske (alvorligere allergiske) reaksjoner kan forekomme. Legen din eller sykepleier vil kontrollere eventuelle bivirkninger under infusjonen og i 30 til 60 minutter etterpå. Dersom du får en alvorlig reaksjon, vil legen kunne stoppe behandlingen med Perjeta. I svært sjeldne tilfeller har pasienter dødd på grunn av anafylatisk reaksjon under infusjon med Perjeta. Se avsnitt 4 “Alvorlige bivirkninger” for flere detaljer om infusjonsrelaterte reaksjonern og hva man skal være oppmerksom på under infusjonen og etterpå. 

Febril nøytropeni (lavt antall hvite blodceller med feber) 
Når Perjeta gis med andre behandlinger mot kreft (trastuzumab og kjemoterapi), kan antallet hvite blodceller synke og feber kan oppstå. Hvis du har betennelse i fordøyelseskanalen (f.eks. sår munn eller diaré), kan du ha større sannsynlighet for at denne bivirkningen oppstår.

Diaré
Behandling med Perjeta kan føre til alvorlig diaré. Pasienter over 65 år har større risiko for å få diaré enn pasienter under 65 år. Diaré er en tilstand hvor kroppen produserer mer vandig avføring enn normalt. Hvis du opplever alvorlig diaré mens du får behandling mot kreft, vil legen din vurdere å starte behandling av diaréen og å avbryte behandlingen med Perjeta inntil diaréen er under kontroll.

Barn og ungdom
Perjeta bør ikke gis til pasienter under 18 år fordi det ikke finnes informasjon om hvordan det virker for denne aldersgruppen.

Eldre
Pasienter over 65 år som blir behandlet med Perjeta har større sjanse for å oppleve bivirkninger som redusert appetitt, reduksjon i antall røde blodceller, vekttap, diaré, trøtthet, tap av smak eller smaksforandring, svakhet, nummenhet og, kribling eller prikking hovedsakelig i føtter/ben og diaré, sammenlignet med pasienter under 65 år.

Andre legemidler og Perjeta
Snakk med lege eller sykepleier dersom du bruker, nylig har brukt eller planlegger å bruke andre legemidler.

Graviditet og amming 
Snakk med lege eller sykepleier før oppstart av behandling med dette legemidlet dersom du er gravid eller ammer, tror at du kan være gravid eller planlegger å bli gravid. De kan gi deg råd om nytteverdi og risiko for deg og ditt barn ved bruk av Perjeta når du er gravid.

	Informer legen din med en gang dersom du blir gravid under behandlingen med Perjeta eller før det har gått 6 måneder etter at behandlingen er avsluttet. 
	Spør legen din om du kan amme under eller etter behandling med Perjeta. 

Perjeta kan skade ufødte barn. Du må bruke sikker prevensjon under behandling med Perjeta og i 6 måneder etter at behandlingen er avsluttet. Snakk med legen din om hva som er det beste prevensjonsmidlet for deg.

Kjøring og bruk av maskiner
Perjeta kan ha en liten påvirkning på din evne til å kjøre bil eller bruke maskiner. Hvis du imidlertid blir svimmel, får infusjonsrelaterte reaksjoner, allergiske eller anafylaktiske (alvorlige allergiske) reaksjoner, vent til disse har blitt borte før du kjører bil eller bruker maskiner.

Perjeta inneholder natrium
Dette legemidlet inneholder mindre enn 1 mmol natrium (23 mg) i hver dose, og er så godt som «natriumfritt».

Perjeta inneholder polysorbat
Perjeta inneholder polysorbat 20. Hvert hetteglass med 14 ml inneholder 2,8 mg polysorbat 20. Polysorbater 20 kan forårsake allergiske reaksjoner. Snakk med legen din hvis du har kjente allergier.


3.	Hvordan du gis Perjeta

Hvordan du gis dette legemidlet
Perjeta vil bli gitt deg av en lege eller sykepleier på et sykehus eller en klinikk. 
	Det gis som drypp (intravenøs infusjon) direkte i en blodåre én gang hver tredje uke
	Mengden legemiddel som gis deg og hvor lenge infusjonen vil vare er forskjellig for den første
dosen og etterfølgende doser. 
	Antallet infusjoner du vil få, er avhengig av hvordan du reagerer på behandlingen og om du får behandling før eller etter operasjon (neoadjuvant eller adjuvant behandling) eller mot kreft som har spredd seg. 
	Perjeta gis sammen med annen behandling mot kreft (trastuzumab og kjemoterapi).

Den første infusjonen:
	Du vil få 840 mg med Perjeta over 60 minutter. Din lege eller sykepleier vil sjekke om du får bivirkninger under infusjonen og i 60 minutter etterpå.
	Du vil også få trastuzumab og kjemoterapi.

Alle etterfølgende infusjoner, hvis den første infusjonen tåles godt:
	Du vil få 420 mg med Perjeta over 30 til 60 minutter. Din lege eller sykepleier vil sjekke om du får bivirkninger under infusjonen og i 30 til 60 minutter etterpå
	Du vil også få trastuzumab og kjemoterapi

For ytterligere informasjon om dosering av trastuzumab og kjemoterapi (kan også forårsake bivirkninger), se i pakningsvedleggene for disse legemidlene. Snakk med legen din eller sykepleier dersom du har spørsmål om disse legemidlene.

Dersom du har glemt å få Perjeta
Dersom du har glemt eller uteblitt fra en avtale om å få Perjeta, få en ny avtale så raskt som mulig. Hvis det har gått 6 uker eller mer siden ditt siste besøk vil en høyere dose på 840 mg med Perjeta bli gitt til deg.

Dersom du avbryter behandling med Perjeta
Ikke avbryt behandlingen med dette legemidlet uten å ha snakket med legen din først. Det er viktig at du gis alle infusjonene som har blitt anbefalt.

Spør lege eller sykepleier dersom du har noen spørsmål om bruken av dette legemidlet.


4.	Mulige bivirkninger 

Som alle legemidler kan dette legemidlet forårsake bivirkninger, men ikke alle får det.

Alvorlige bivirkninger

Informer lege eller sykepleier umiddelbart dersom du opplever noen av de følgende bivirkningene: 
	Svært alvorlig eller vedvarende diaré (avføring 7 eller flere ganger per dag).
	Reduksjon i antallet eller lavt nivå av hvite blodceller (vist ved blodprøve), med eller uten feber. Dette kan øke risikoen for en infeksjon.
	Infusjonsrelaterte reaksjoner med symptomer som kan være enten milde eller mer alvorlige og kan omfatte kvalme, feber, frysninger, trøtthet, hodepine, nedsatt appetitt, ledd- og muskelsmerter, og hetetokter.
	Allergiske og anafylaktiske (alvorligere allergiske) reaksjoner med symptomer som kan omfatte hevelse i ansikt og svelg med pusteproblemer. I svært sjeldne tilfeller har pasienter dødd på grunn av anafylatisk reaksjon under infusjon med Perjeta.
	Hjerteproblemer (hjertesvikt) med symptomer som kan omfatte hoste, kortpustethet og hevelse (væskeansamling) i ben eller armer.
	Tumorlysesyndrom (en tilstand som kan forekomme når kreftceller dør fort, som fører til forandringer i nivåene av mineraler og metabolitter i blodet, påvist ved blodprøve). Symptomer kan omfatte nyreproblemer (svakhet, kortpustethet, utmattelse og forvirring), hjerteproblemer (hjertebank med en raskere eller langsommere hjerterytme), anfall, oppkast eller diaré og prikking i munn, hender eller føtter.

Informer lege eller sykepleier umiddelbart, hvis du opplever noen av bivirkningene nevnt ovenfor. 

Andre bivirkninger omfatter:

Svært vanlige bivirkninger (kan forekomme hos flere enn 1 av 10 personer):
	Diaré
	Hårtap
	Kvalme eller oppkast
	Fatigue (tretthet)
	Utslett
	Betennelse i fordøyelseskanalen (f.eks. sår munn)
	Reduksjon i antallet røde blodceller – vist i en blodprøve 
	Ledd- eller muskelsmerter, muskelsvakhet
	Forstoppelse
	Redusert appetitt
	Tap av smak eller smaksforandring
	Feber
	Hovne ankler aller andre kroppsdeler på grunn av opphopning av væske
	Søvnproblemer
	Hetetokter
	Svakhet, nummenhet, kribling eller prikking hovedsakelig i føtter og ben 
	Neseblod
	Hoste
	Halsbrann
	Tørr, kløende eller akneliknende hud
	Negleforandringer
	Sår hals, rød, sår eller rennende nese, influensalignende symptomer og feber
	Økt tåreproduksjon
	Feber assosiert med farlig lave nivåer av en type hvite blodceller (nøytrofile)
	Smerter i kroppen, armer, ben og mage
	Kortpustethet
	Svimmelhet

Vanlige bivirkninger (kan forekomme hos opptil 1 av 10 personer): 
	En følelse av nummenhet, prikking eller kribling i føtter eller hender; skarp stikkende, bankende, frysende eller brennende smerte; følelse av smerte fra noe som ikke bør være smertefullt, for eksempel lett berøring; mindre i stand til å føle endringer ved varme eller kulde; tap av balanse eller koordinasjon
	Betennelse i neglesengen der neglen og huden møtes
 	Øre-, nese- eller halsinfeksjon
	Tilstand med svekket funksjon av hjertets venstre ventrikkel, med eller uten symptomer

Mindre vanlige bivirkninger (kan forekomme hos opptil 1 av 100 personer):
	Symptomer i brystet slik som tørr hoste eller andpustenhet (mulig tegn på interstitiell lungesykdom, en tilstand med skade på vevet rundt luftsekkene i lungene)
	Væske rundt lungene som forårsaker pusteproblemer

Hvis du opplever noen av bivirkningene nevnt over etter at behandlingen med Perjeta er avsluttet, bør du kontakte legen din øyeblikkelig og informere om at du har tidligere blitt behandlet med Perjeta.

Noen av bivirkningene du kan få kan være grunnet brystkreften. Hvis du får Perjeta samtidig med trastuzumab og kjemoterapi, kan noen av disse bivirkningene oppstå på grunn av disse andre legemidlene.

Melding av bivirkninger
[bookmark: _GoBack]Kontakt lege eller sykepleier dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet. 


5.	Hvordan du oppbevarer Perjeta

Perjeta vil bli oppbevart av helsepersonell på sykehus eller klinikk. Oppbevaringsbetingelsene er som følger: 
	Oppbevares utilgjengelig for barn.
	Bruk ikke dette legemidlet etter utløpsdatoen som er angitt på ytterpakningen etter EXP.
Utløpsdatoen er den siste dagen i den angitte måneden.
	Oppbevares i kjøleskap (2 °C - 8 °C).
	Skal ikke fryses.
	Oppbevar hetteglasset i ytterkartongen for å beskytte mot lys.
	Bruk ikke dette legemidlet hvis du oppdager partikler i væsken eller væsken har feil farge (se avsnitt 6). 
	Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet.


6.	Innholdet i pakningen og ytterligere informasjon

Sammensetning av Perjeta
	Virkestoff er pertuzumab. Hvert hetteglass inneholder totalt 420 mg pertuzumab i en konsentrasjon på 30 mg/ml.
	Andre innholdsstoffer er konsentrert eddiksyre, L-histidin, konsentrert eddiksyre, sukrose, polysorbat 20 (E 432) og vann til injeksjonsvæsker (se avsnitt 2 “Perjeta inneholder polysorbat”).

Hvordan Perjeta ser ut og innholdet i pakningen
Perjeta er et konsentrat til infusjonsvæske, oppløsning. Det er en klar til svakt perleaktig (opaliserende), fargeløs til svakt gul væske. Det leveres som hetteglass inneholdende 14 ml konsentrat. 
Hver pakning inneholder ett hetteglass.

Innehaver av markedsføringstillatelsen
Roche Registration GmbH 
Emil-Barell-Strasse 1
79639 Grenzach-Wyhlen
Tyskland

Tilvirker
Roche Pharma AG 
Emil-Barell-Strasse 1
D-79639 Grenzach-Wyhlen
Tyskland 

Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet:

	België/Belgique/Belgien, Luxembourg/Luxemburg
N.V. Roche S.A.
België/Belgique/Belgien
Tél/Tel: +32 (0) 2 525 82 11

	Latvija
Roche Latvija SIA
Tel: +371 - 6 7039831


	България
Рош България ЕООД
Тел: +359 2 474 5444 

	Lietuva
UAB “Roche Lietuva”
Tel: +370 5 2546799


	Česká republika
Roche s. r. o.
Tel: +420 - 2 20382111

	Magyarország
Roche (Magyarország) Kft.
Tel: +36 - 1 279 4500



	Danmark
Roche Pharmaceuticals A/S
Tlf: +45 - 36 39 99 99

	Nederland
Roche Nederland B.V.
Tel: +31 (0) 348 4380050


	Deutschland
Roche Pharma AG
Tel: +49 (0) 7624 140

	Norge
Roche Norge AS
Tlf: +47 - 22 78 90 00


	Eesti
Roche Eesti OÜ
Tel: + 372 - 6 177 380

	Österreich
Roche Austria GmbH
Tel: +43 (0) 1 27739


	Ελλάδα, Kύπρος
Roche (Hellas) A.E. 
Ελλάδα
Τηλ: +30 210 61 66 100

	Polska
Roche Polska Sp.z o.o.
Tel: +48 - 22 345 18 88


	España
Roche Farma S.A.
Tel: +34 - 91 324 81 00

	Portugal
Roche Farmacêutica Química, Lda
Tel: +351 - 21 425 70 00


	France
Roche
Tél: +33  (0)1 47 61 40 00

	România
Roche România S.R.L.
Tel: +40 21 206 47 01

	Hrvatska
Roche d.o.o.
Tel: + 385 1 47 22 333

	Slovenija
Roche farmacevtska družba d.o.o.
Tel: +386 - 1 360 26 00


	Ireland, Malta
Roche Products (Ireland) Ltd.
Ireland/L-Irlanda
Tel: +353 (0) 1 469 0700

	Slovenská republika 
Roche Slovensko, s.r.o.
Tel: +421 - 2 52638201

	Ísland 
Roche Pharmaceuticals A/S
c/o Icepharma hf
Sími: +354 540 8000

	Suomi/Finland
Roche Oy 
Puh/Tel: +358 (0) 10 554 500



	Italia
Roche S.p.A.
Tel: +39 - 039 2471
	Sverige
Roche AB
Tel: +46 (0) 8 726 1200




Dette pakningsvedlegget ble sist oppdatert 

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu. 

